KaNews - САЙЛАЎ ҲУҚЫҚЛАРЫНЫҢ БУЗЫЛҒАНЛЫҒЫ ҮСТИНЕН ШАҒЫМ ЕТИЎ ТӘРТИБИ\nСАЙЛАЎ ҲУҚЫҚЛАРЫНЫҢ БУЗЫЛҒАНЛЫҒЫ ҮСТИНЕН ШАҒЫМ ЕТИЎ ТӘРТИБИ\nМәмлекетти заманагөй басқарыўдың ең әҳмийетли ҳәм ажыралмас тәреплеринен бири-бул сайлаўлар болып табылады. Сайлаўлар тийкарында халық өзиниң мәмлекетлик ҳәкимияттың бирден-бир дәреги сыпатындағы ўәкиллигин әмелге асырады. Себеби, сайлаўлар арқалы елимизде мәмлекетлик ҳәкимият уйымлары пуқаралардың мәплерин гөзлеген ҳалда нызамлар тийкарында кейинги сайлаўларға шекем халыққа хызмет етиў ўәкиллигин алады.\nҒәрезсиз елимизде сайлаў улыўма, тең, тиккелей сайлаў ҳуқықы тийкарында жасырын даўыс бериў жолы менен әмелге асырылады. Яғный сайлаўлар ашық-айдын ҳәм жәриялылық түрде өткериледи.\nСайлаў нызамшылығында бир қатар қағыйдалар болып, олардан бири, бул пуқаралардың сайлаў ҳуқықларының бузылғанлығы үстинен арыз етиўи болып табылады.\nӨзбекстан Республикасының жаңадан қабыл етилген Сайлаў кодексине муўапық, пуқаралар Орайлық сайлаў комиссиясы, қалалық ҳәм районлық сайлаў комиссиялары, сондай-ақ, округлик және участкалық сайлаў комиссияларының қарарлары, ҳәрекети (ҳәрекетсизлиги) үстинен арза келтириўлери мүмкин. Депутатлыққа талабан көрсеткен сиясий партия уйымлары, депутатлыққа талабанлар, исенимли ўәкиллер, бақлаўшылар ҳәм сайлаўшылар сайлаў комиссияларының үстинен ҳәр қандай қарар қабыл етилгенинен кейин он күнниң ишинде жоқары турыўшы сайлаў комиссияларына яки судқа шағым етиўи мүмкин. Орайлық сайлаў комиссиясының қарарлары бойынша болса, қарар қабыл етилгеннен кейин он күнниң ишинде Өзбекстан Республикасының Жоқарғы судына шығым етиўине болады.\nАрза келип түскеннен кейин үш күнниң ишинде, сайлаўға кеминде алты күн қалғанында тез көрип шығылыўы тийис. Соны да айтып өтиў керек, арза берген шахслар арзаны көрип шығыўда тиккелей қатнасыў ҳуқықына ийе. (Сайдаў кодекси 102-статья).\nСайлаў комиссиялары сайлаў кампаниясын өткериў дәўиринде пуқаралардың сайлаў нызамшылығы талапларының бузылғанлығы ямаса сайлаўды шөлкемлестириў бойынша басқа мәселелер бойынша өзлерине келип түскен арзаларды өз ўәкилликлери шеңберинде көрип шығыўы, усы мүрәжатлар бойынша тексериўлер өткериўи ҳәм үш күн мүддетте оларға жазба жуўап бериўи, сайлаўға кеминде алты күн қалғанында ямаса сайлаў күни келип түскен мүрәжат болса, тез көрип шығылып, жуўап берилиўи тийис. Бул арзалар дизимге алыў дәптерине жазып барылыўы керек.\nСайлаў комиссиясының баслығы арзаны көрип шығыў ҳәм оған байланыслы қарар қабыл етиўи ушын тийисли комиссияны сайлаў нызамшылығында белгиленген мүддетте шақырады ҳәм оның мәжилисин өткереди. Оған мәпдар шахслар да шақырылыўы мүмкин.\nҚойылған мәселелерди шешиў өз ўәкиллигине кирмейтуғын участкалық сайлаў комиссиясына келип түскен арза оны берген шахс хабардар етилген ҳалда үш күнлик мүддетте тийисли уйымларға жибериледи. Сайлаў комиссиясының ағзалары көрип шығылған арзаның нәтийжелери ҳәм ол бойынша қабыл етилген қарар туўралы арза берген шахсты хабардар етиўи шәрт.\nСайлаў нызамшылығының бузылғанлығы үстинен тиккелей тийисли ҳәкимшилик судларына да мүрәжат етиўине болады. Бунда сайлаў комиссиясының ис-ҳәрекетлери (қарарлары) үстинен берилген арза суд тәрепинен келип түскеннен кейин үш күннен кешиктирмей, егер сайлаўға алты күннен аз ўақыт қалған болса, дәрҳал көрип шығылыўы тийис. Келип түскен арза оны бериўши, тийисли сайлаў комиссиясының ўәкили, сондай-ақ, прокурор, егер арза оның өзине емес ал, басқа бир шахсқа тийисли болса, сол шахсты шақырған ҳалда көрип шығылады. Бул шахслардың келмей қалыўы исти көрип шығыўға тосқынлық етпейди. Судтың шешиўши қарары шығарылыўы менен дәрҳал тийисли сайлаў комиссиясына ҳәм арза бериўшиге тапсырылады. Сайлаў комиссияларының ис-ҳәрекетлери (қарарлары) үстинен тартысыў ҳаққындағы ислерге байланыслы шешиўши қарарлары дәрҳал орынланыўы тийис.\nПуқаралар Ҳәкимшилик судларына арза бергенде төмендегилерге итибар қаратыўы керек:\nСайлаў комиссияларының қарарларын ҳақыйқый емес, лаўазымлы шахслардың ҳәрекетлери (ҳәрекетсизлигин) нызамға қайшы,деп табыў ҳаққында арза (шағым) бериўи мүмкин. Бул арзада төмендегилер көрсетилиўи тийис:\n1) шағым етилип атырған қарарды қабыл еткен ямаса ҳәрекетти (ҳәрекетсизликти) ислеген сайлаў комиссиясының аты, лаўазымлы шахстың фамилиясы, аты, әкесиниң аты;\n2) шағым етилип атырған мәселениң толық атамасы, саны, қабыл етилген сәнеси, шағым етилип атырған ҳәрекет (ҳәрекетсизлик) исленген сәне ҳәм орны;\n3) арза бериўшиниң пикири бойынша, шағым етилип атырған мәселе, ҳәрекет (ҳәрекетсизлик) себебинен оның бузылып атырған ҳуқықы, еркинлиги ҳәм нызамлы мәпи ҳаққындағы мағлыўмат;\n4) арза бериўшиниң пикири бойынша, шағым етилип атырған мәселениң, ҳәрекеттиң (ҳәрекетсизликтиң) қайсы нызам ҳүжжетине қайшы екенлиги;\n5) арза бериўшиниң қарарды ҳақыйқый емес, ҳәрекетлерди (ҳәрекетсизликлерди) нызамға қайшы деп табыў ҳаққындағы талабы;\nАрзаға шағым етилип атырған мәселе бойынша қарардың тексти де қосымша қылынады.\nҲәр бир пуқараның өзиниң сайлаў ҳуқықын билиўи, сайлаў нызамшылығы үстинен тийкарлы, нызамлы ҳәм дурыс рәсмийлестирген арза бериўи, олардың сайлаў ҳуқықларының кепили болыўы менен бирге, болажақ сайлаўлардың әдалатлы ҳәм белгиленген нызамшылық тийкарында өтиўине хызмет етеди.


Давлат қуриб, юзлаб миллион сўмга сотилаётган намунавий уйлар харажати Жиззахда ўқитувчи ва шифокорлар ҳисобидан қопланмоқда.\nЖиззах вилоятида намунавий уй-жой қурилиши ва ободонлаштириш ишларини молиялаштириш мақсадида ўқитувчиларга ўлпон солинмоқда. Озодликка йўлланган мактубда келтирилган бу иддаони Жиззахдаги мактаблардан бирининг масъул ходимлари тасдиқлашди. Маҳаллий фаолларнинг айтишларича, ўлпонга тортилган мактаб, боғча ва тиббий муассасалар раҳбарияти бу мажбуриятни ўқитувчи ва шифокорлар маошлари ҳисобидан қоплашга мажбур бўлмоқда. Ҳафта бошида Ўзбекистон Республикаси Ҳисоб палатаси ва Молия вазирлиги ҳам Жиззахда давлат маблағларини мақсадсиз ишлатилаётганига оид хулосаларни эълон қилди.\nЎзбекистон Республикаси Ҳисоб палатаси ва Молия вазирлиги берган хулосалар асосида Ўзбекистони миллий ахборот агентлиги эълон қилган мақола “Бюджет маблағлари – қатъий назорат остида” дея номланди.\nМақолада, хусусан, “Жиззах вилоятида Қишлоқ жойларда намунавий лойиҳалар бўйича якка тартибдаги уй-жойлар қурилиши давлат дастурини бажаришда ҳам қатор ҳуқуқбузарлик ва камчиликларга йўл қўйилгани аниқланди”, дейилади.\nЛекин мақолга асос бўлган ҳисоботда жиззахлик ўқитувчи ва шифокорлар вилоятдаги намунавий уйларни қуриш ва ободонлаштириш ишларини молиялаштиришга мажбурлаётгани ҳақида айтилмаган.\nБу ҳақдаги иддаони Озодликнинг ижтимоий тармоқлардаги муштарийлари юборган мактубда кўриш мумкин. “Жиззах шаҳрида яшайман. Шаҳримизда кўп жойларни бузиб ташлаб, янги стадион ва уйлар қуриляпти. Лекин қурилиш ишлари учун мактаб ўқитувчи ва ўқувчиларидан, шифохона ходимларидан пул талаб қилиняпти. Укам 3-синфда ўқийди, ҳатто уларга ҳам беш минг сўмдан олиб келиш буюрилди. Бу ҳолатни ҳамма жойда кузатиш мумкин. Давлатнинг бунга ҳаққи борми?” деб ёзади Озодлик муштарийси.\nҚисқа мактубдаги бу иддао ҳақиқат эканини Жиззах шаҳридаги мактаблардан бирининг директори ва ўқув ишлари бўйича директор муовини Озодлик билан суҳбатда тасдиқлади.\nХавфсизлик нуқтаи назаридан суҳбатдошларимиз шахслари ва овозларини ошкор қилмаймиз.\nЎқув ишлари бўйича директор муовинига кўра, Жиззах вилоят ҳокимлигининг ободонлаштириш ва намунавий уй-жой қуриш масалаларига бағишланган мажлисига мактаб директорлари ҳам чақиртирилган. “Ўтган йили ўтказилган мажлисда бизнинг мактабга 10 миллион сўм топиб бериш вазифаси топширилди. Кейинчалик бу сумма 12 миллион 600 минг сўмга оширилди. Бу пулни тўплаб, қурилиш ташкилотларидан бирига ўтказиб беришимиз тайинланган. Ҳозирча 12 миллион 600 минг сўмнинг ҳаммасини тўплай олганимиз йўқ”, деди бу суҳбатдошимиз.\nОзодликнинг мактаб зиммасига юкланган маблағ ўқитувчи ва ўқучилар ҳисобидан тўпланаётгани ростми, деган саволига директор муовини, “Бошқа мактабларда шундай қилиняпти, бизнинг мактабда бунга қўл урганимиз йўқ. Қўшни мактабда яқин қариндошим ишлайди, улардан ойлигининг ярмини ушлаб қолишибди. Лекин, биз ҳомийларни қидиришга ҳаракат қиляпмиз. Чунки ўқитувчиларимизнинг норозилиги ошиб боряпти. Биз ахир мактаб бўлсак, нима учун биз давлат қуриб, кейин сотадиган уйлар харажатини тўлашимиз керак?” дея ҳақли саволни ўртага ташлади суҳбатдошимиз.\nАйни мактабнинг директори ҳам вилоят ва шаҳар ҳокимлиги мактаблардан давлат дастурини бажаришда молиявий кўмак сўраганини тасдиқлади. “Лекин бизни мажбурлашгани йўқ, биз ўзимиз ободонлаштириш ва намунавий уй-жой қуриш давлат дастурининг аҳамиятини тушунган ҳолда, ёрдам беряпмиз. Биз ўқитувчилардан пул олмаяпмиз, ҳомийларни қидиряпмиз. Кейин қурилган янги уйларга харидор топиб бериш мажбуриятини олдик”, дея таъкидлади мактаб директори.\nУнинг айтишича, мактаб раҳбарияти ходимлари намунавий уй-жой учун потенциал харидорларни аниқлаб, улар орасида тушунтириш ишларини олиб бориш билан ҳам шуғулланмоқда.\n“Ҳозир бир-иккитасини деярли кўндирдик. Масалан, янги қурилган уйнинг нархи 160 миллион сўм бўлса, ўшанинг 40 миллионини биринчи тўлов сифатида тўлай оладиган одам топишимиз керак. Қолган 120 миллион сўмини кредит сифтаида олиб, секин-аста тўлаб боради. Шунақа уй олвчини топишимиз керак”, дейди суҳбатдошимиз. Лекин мактаб директори ўринбосаридан фарқли ўлароқ, “нега биз бу иш билан шуғулланишимиз керак?” деган саволни ўртага ташламади.\nЖиззахлик ҳуқуқ фаоли Ўктам Пардаев ҳам наъмунавий уй-жой қурилишига доир давлат дастурини вилоят таълим ва соғлиқни сақлаш муассасалари молиялаштиришга мажбурланаётгани ҳеч ким учун сир бўлмай қолганини айтади.\n- Намунали уйлар учун, ўша давлат томонидан қурилаëтган коттежлар учун мактабларга, болницаларга, боғчаларга пул, ойликдан пул олиб қолишлар кузатилаяпти. Масалан битта мактабнинг директори, йиғилишда ҳоким битта катта мактаб директорига 10 миллион сўм топасан, деб бўйнига қўяди. Кейин директор нима қилади? Ўқитувчиларнинг ойлигидан ушлаб қолишга мажбур. Масалан мактабда ўқитувчилар, бошланғич синфлар 550-600 минггача ойлик оладиган бўлса, шунинг ярмини олиб қолади.\nНамунавий уй-жойларни қуриш давлат дастури дастидан ўқитувчилар ўқувчилар ота-оналаридан ёрдам сўрашга мажбур бўлишаётгани ҳам рост, дея давом этади ҳуқуқ фаоли.\n- Ўқитувчилар ҳатто йиғилишлар қилган ота-оналарни чақириш учун. “Бизнинг ойлигимиздан шунча пул олиб қолаяпти. Болалар учун кучларингиз етгунча бизга пулдан ëрдам қилсаларингиз. Агар иложи бўлса, пул ўтказиш йўллари билан ҳам берсаларингиз” деб ҳатто ўқитувчиларнинг ўзи илтимос қилаяпти ота-оналарга, дедий жиззахлик фаол Ўктам Пардаев.\nЖиззах вилояти ҳокимлигининг архитектура ва курилиш бош бошқармаси мулозими Озодликнинг намунавий уйларни қуриш учун ўқитувчилардан пул талаб қилинаётганига оид вазиятни изоҳлашдан бош тортди.\nЛекин Ҳисоб палатаси ва Молия вазирлиги Жиззах вилоятида давлат маблағлари мақсадсиз сарфланаётгани тўғрисидаги ҳисоботини муҳокама қилгани Ўзбекистон ҳукумати вакилларининг чоршанба куни вилоятга келиши кутилатёганини билдирди.


21.03.2018 20:28:27 Чоп этиш версияси\nСўнгги йилларда Хитой – Ўзбекистон муносабатлари янги стратегик даражага кўтарилди, бу мамлакатларимиз ўртасидаги анъанавий дўстлик ришталарига янги ҳаётий куч бағишлади. "Бир макон – бир йўл" қўшма лойиҳаси доирасидаги икки томонлама ҳамкорлик изчил тараққий этмоқда, халқаро ва минтақавий масалалардаги ўзаро алоқалар мустаҳкамланиб бормоқда. Икки томонлама муносабатларнинг жадал ривожланиши халқларимиз учун фойдали бўлмоқда. Хитой – Ўзбекистон муносабатларини ривожлантиришга алоҳида эътибор қаратишим ва Сиз билан дўстликни юксак қадрлашимни яна бир бор таъкидлашга ижозат бергайсиз.\nҲурматли Президент, азиз қардошим!\nЎлкаларимиз ўртасидаги қадим дўстлик, қардошлик, бирдамлик ва ҳамкорликни ўзида мужассам этиб, келажак авлодларга етказган Наврўз байрами муносабати билан Сиз, Жаноби Олийларини ҳамда дўст ва қардош ўзбек халқини турк халқи ва шахсан ўз номимдан энг самимий тилакларим ила табриклайман.\nУйғониш, яшариш ва янгиланиш фасли – Наврўз айёми муносабати билан самимий табрикларимни қабул қилгайсиз.\nМамлакатларимиз ўртасидаги мустаҳкам дўстлик ва муштарак маънавий қадриятларга асосланган кўп томонлама муносабатлар халқларимиз манфаатлари йўлида янада жадал ривожланишига ишончим комил.\nҚирғизистон халқи ва шахсан ўз номимдан Сизни ҳамда Сизнинг тимсолингизда бутун Ўзбекистон халқини баҳор айёми – Наврўз билан самимий муборакбод этаман.\nНаврўзни нишонлаш халқларимиз ўртасидаги кўп асрлик анъанавий дўстлик, яхши қўшнилик ва қардошлик алоқаларини мустаҳкамлашга хизмат қилади.\nБиргаликдаги саъй-ҳаракатлар билан Қирғизистон ва Ўзбекистон ўртасидаги ўзаро ишонч ва англашув тамойилларига асосланган муносабатлар халқларимиз манфаатлари йўлида бундан буён ҳам ривожланиб боришига ишонч билдиришга ижозат бергайсиз.\nСизни ва биродар Ўзбекистон халқини баҳор ва уйғониш айёми – халқаро Наврўз байрами билан чин қалбимдан муборакбод этаман.\nУмид қиламанки, мамлакатларимиз ўртасидаги дўстлик ва ўзаро манфаатли ҳамкорлик муносабатлари бундан буён ҳам Наврўзнинг ҳаётбахш ғояларидан илҳомланиб, изчил тараққий этиб боради.\nХалқаро Наврўз айёми муносабати билан Сизга ва Сиз орқали қардош Ўзбекистон халқига самимий табрикларимни изҳор этиш, фаровонлик ва равнақ тилашга ижозат бергайсиз.\nБир неча минг йиллик тарихга эга Наврўз байрами меҳмондўстлик, яхши қўшнилик анъаналари бардавомлиги ва улуғ инсонийлик тамойилларини мужассам этган халқларимизнинг маънавий ва маданий бойлиги ҳисобланади.\nЎзим ва Озарбайжон халқи номидан Сизни ва Ўзбекистон халқини миллий ва маданий-маърифий қадриятларимизни ўзида мужассам этган Наврўз байрами билан самимий қутлайман.\nХалқларимиз иродаси билан биз бундан буён ҳам Озарбайжон ва Ўзбекистон ўртасидаги дўстлик ва ҳамкорлик алоқаларини биргаликда мустаҳкамлаб боришимизга ишонч билдиришга ижозат бергайсиз.\nХалқаро Наврўз байрами кириб келиши муносабати билан Афғонистон халқи номидан Сиз, Жаноби Олийлари ва биродар Ўзбекистон халқига ўзимнинг энг самимий табрикларимни изҳор этаман.\nМуштарак байрамимиз билан яна бир бор муборакбод этган ҳолда, мамлакатларимиз ўртасидаги ҳамкорлик ва алоқаларнинг кенгайишига ишонч билдираман.\nШунингдек, Ўзбекистон Республикаси Президенти номига\nСаудия Арабистони Подшоҳлиги ворис шаҳзодаси,\nмудофаа вазири Муҳаммад ибн Салмон Ол Сауд\nИндонезия Президенти Жоко Вадодо\nБАА вице-президенти, Бош вазири,\nДубай амири Муҳаммад ибн Рошид Ол Мактум\nАфғонистон ижро ҳукумати раҳбари Абдулла Абдулла\nКавказ мусулмонлари идораси раиси Оллоҳшукур Пошшозода табрик йўллади.\nЎзбекистон Республикаси Президенти номига Наврўз муносабати билан самимий табриклар келиши давом этмоқда.


Спильберг Apple билан ҳамкорликда "Ғаройиб воқеалар"нинг давомини суратга оладиган бўлди\nАмериканинг Apple корпорацияси режиссёр Стивен Спильбергнинг Amblin Television компанияси билан "Ғаройиб воқеалар" сериалининг давоми бўлган 10 эпизоднинг яратилишида ҳамкорлик қилишга доир шартномани имзолади. Wall Street Journal шу ҳақида хабар берди.\nТаъкидланишича, ҳар бир эпизоднинг нархи 5 миллион доллардан ошади. Шунингдек маълум бўлишича, эпизодларни суратга олиш жараёнларида "Қаҳрамонлар", "Одамхўр" сериаллари орқали танилган сценарийнавис ва продюсер Брайан Фуллер ҳам иштирок этади. Бундан ташқари, Фуллер машҳур "Юлдузли йўл"ни телесериал форматида қайтариш устида ишламоқда.\n"Ғаройиб воқеалар" Apple'нинг биринчи телевизион лойиҳаси бўлади. Бу машҳур сериалнинг қайтиши бўладими ёки унинг сюжет линияси давомими - ҳозирча номаълум. Илк сериянинг намойиш санаси ҳам ошкор этилмаган. Спильбергнинг ўзи, тахминан, ижрочи продюсер вазифасини ўтайди.\n"Ғаройиб воқеалар" - фэнтези ва хоррор элементларига эга сериал. У 1985 йилдан NBC телеканалида икки йил давомида намойиш этилган. Телесериал ғояси унинг бир неча эпизодларига режиссёрлик қилган Стивен Спильбергга тааллуқли.\nApple Стивен Спильберг Ғаройиб воқеалар\nApple тан олди: барча iPhone ва компьютерларда камчилик бор\nApple'нинг янги бюджет смартфони қачон бозорга чиқиши маълум қилинди


“Ҳайдовчилик гувоҳномасини ўқимасдан олиш оддий ҳолга айланиб қолди” — Президент автомактаблар бўйича топшириқлар берди\nШавкат Мирзиёев бош прокурор ва вазирларга кўрсатма берди. “Права”ни сотиб олиш жиноятларига қарши кураш кучайтирилади.\n26 январь куни бўлиб ўтган видеоселектор йиғилишида президент йўл ҳаракати қоидалари бузилиши ва авария ҳолатлари кескин ошаётганига эътибор қаратди. Муаммони бартараф қилиш учун аввало ўқитиш тизимини тубдан такомиллаштириш, тизимдаги коррупция учун жазони кучайтириш бўйича қонунчиликка қўшимча киритиш юзасидан бир ой муддатда таклиф киритиш бўйича мутасаддиларга топшириқ берилди.\n«Ички ишлар вазири, Транспорт вазири вилоят ҳокимлари билан бирга, йўлларда хавфсиз ҳаракатланишга шароит яратиш, авария ва ўлим ҳолатларини кескин қисқартириш, бунинг учун, ҳаракатларни бошқаришни тўлиқ рақамлаштириши зарур.\nКоронавирусдан эмас, авариялардан кўпроқ одам ўляпти. Энди ҳар 15 кунда бу борада хулоса қилиб, ҳисобот киритасиз!» дея давлат раҳбари сўзларини келтиради Kun.uz мухбири.\nПрезидент ҳайдовчилик гувоҳномаси олишда порахўрлик одатий ҳолга айланганини танқид қилди.\n«Шу ўринда, бир муҳим масалага барчанинг эътиборини қаратмоқчиман. Умуман, ҳайдовчилик гувоҳномасини ўқимасдан олиш оддий ҳолга айланиб қолди. Мана биз ўқиганмиз, уч йил ўқитарди. Ҳозир 3 ой ўқияпти, яна бормасдан гувоҳнома оляпти. Нима, Ўзбекистонда қонун йўқми? Шунинг учун, авариялар сони соат сайин ошиб бормоқда. Агар биз ўзимиз тан олмасак, чора кўрмасак, давом этаверади.\nБу муаммони бартараф қилиш учун, Давлетов, Бобожонов, Йўлдошев, аввало ўқитиш тизимини тубдан такомиллаштириш, иккинчидан, ўқитмасдан ва ўргатмасдан гувоҳнома бериш «жинояти»га қарши жазони кучайтириш бўйича, бир ой муддатда қонунчиликка қўшимча киритиш юзасидан таклиф киритсин», дея қатъий талаб қўйди давлат раҳбари.


Ўтган йили Руминияга олиб ўтилган 439 андижонлик қочқиннинг деярли бари бошқа давлатларга жойлаштириб бўлинган.\n02 июл 2022, Тошкент вақти: 12:34\nБу ҳақда Халқаро Миграция ташкилотининг Руминиядаги идораси вакили Дениел Козак маълум қилди.\n“439 ўзбекистонлик қочқин, жумладан қочқинлар лагерида туғилган бола ҳам учинчи давлатларга олиб ўтилди”, - деди жаноб Козак.\nАндижондаги 13 май кунги зўравонлик пайти Қирғизистонга қочиб ўтган бу ўзбекистонликлар БМТ Қочқинлар идораси кўмагида Руминияга олиб келинган эди. Дениел Козакнинг айтишича, ҳозирда уларнинг кўпчилиги АҚШ, Австралия, Канада, Финляндия, Чехия Республикаси, Германия, Нидерландия, Швейцария ва Швецияда яшамоқда. Уч нафаригина Руминияда қолган. Бу икки андижонлик қочқиннинг соғлиги билан боғлиқ масала ҳал бўлгач улар ҳам бошқа давлатларга юборилади.\n“Ҳозирда бу ерда уч ўзбек бор. Улардан бири ўпка касаллиги билан оғригани боис тиббий муолажадан ўтмоқда. Муолажа тугаши билан у ҳам Қўшма Штатларга юборилади. Қолган икки ўзбек қочқини индинга бошқа давлатга олиб ўтилади”, - деди Халқаро Миграция ташкилотининг Руминиядаги идораси вакили Дениел Козак. Аввалроқ 12 нафар ўзбек қочқини АҚШдан Ўзбекистонга қайтиб борган эди. Ўзбекистоннинг АҚШдаги элчихонаси улар ўз ихтиёри билан бу ҳақда мурожаат этганликлари ва қўлларига билет тутқазилиб ватанига қайтишларига ёрдам берилганини маълум қилган эди.


“Ливерпуль” “Рома” ҳужумчисини олмоқчи. У ким экан?\n13 май, 18:15\n“Рома” халқаро майдонда муваффақиятли иштирок этаётгани боис унинг ўйинчиларига четдан таклиф бўла бошлади. Айниқса, Англия премьер-лигаси клублари Рим клубида Жозе Моуриньо қўл остида ўйнаётган чрам тўп усталарига алоҳида қизиқиш билан қарамоқда.\nХусусан, “Манчестер Юнайтед”, “Арсенал”, “Тоттенхэм” ва “Челси” португалиялик мутахассис қўл остида тўпурарлик маҳоратини намойиш қила бошлаган Тэмми Абрахамни олишни орзу қилмоқда. Англия грандларидан яна бири – “Ливерпуль”нинг танлови сал бошқароқ бўлди.\nЮрген Клопп ўз жамоасида бир неча позицияда ўйнай оладиган Николо Дзаньолони кўрмоқчи. La Gazzetta dello Sport нашрининг ёзишича, 22 ёшли юлдуз клуб билан амалдаги келишувни узайтирмаяпти. Агар мавсум охиригача клуб мутасаддилари италиялик футболчининг имзосини ололмаса, ёзда уни сотиб юборишга тўғри келади.\nАслида римликлар Дзаньолони қўйиб юборишга қарши эмас. Бунинг учун харидор клуб 65-70 миллион евро тўлаши керак. Николога ассоий даъвогарлардан бири “Ювентус” ҳисобланади.\nЖозе Моуриньо А Сериядаги ҳимоячилар Дзаньолога нисбатан шавқатсиз ўйнаётган ва техникаси кучли ўйинчи кейинги мавсумларда жиддий шикастланганини инобатга олиб, Николога Англия клубларига кўчиб ўтишни маслаҳат берганди.\nДзаньол “Рома” сафида 2018 йилдан бери ўйнамоқда. Унинг амалдаги шартномаси 2024 йилнинг ёзида якунланади. Бу мавсум истеъдодли ҳужумчи барча турнирларда 39 маротаба майдонга тушиб, рақиблар дарвозасини етти марта ишғол қилди ва жамоадошларининг саккизта голига самарали пас узатди.\nМоуриньони ерга уришди!\nИталия футболининг ёрқин намояндаларидан бири, чехиялик мутахассис Зденек Земан португалиялик мураббий Жозе Моуриньонинг натижаларини тан олмади.\nМаълумки, Моуриньо қўл остида римликлар сўнгги 31 йилда илк бор Еврокубоклар финалида ўйнайдиган бўлди. “Рома” Конференциялар лигасининг ҳал қилувчи баҳсида Нидерландиянинг “Фейеноорд” жамоаси билан тўқнаш келади.\nЖозе Моуриньо УЕФАнинг уч турнири – Чемпионлар лигаси, Европа Лигаси ва Конференциялар лигаси финалига чиққан биринчи мураббий ҳисобланади.\n- Моуриньонинг муваффақиятини сўраяпсизми? Бу муваффақият эмас, балки турнирнинг савияси мастлигини кўрсатадиган кўрсаткич. А Серияда энг яхши ишлаётган мураббий эса Винченцо Итальяно. Бу мутахассис менга Жозе Моуриньодан кўра кўпроқ ёқади, - деди Зденек Земан.\nЭслатиб ўтамиз, яқинда Винчецо Итальяно бошқараётган “Фиорентина” футболчилари “Рома”ни 2:0 ҳисобида енгиб, Европа лигаси йўлланмаси учун курашга қўшилди.\nБу трансфер амалга ошадиган бўляпти\n“Рома”га тегишли бўлган тажрибали ҳимоячи Алессандро Флоренци тўлиқ “Милан”га кўчиб ўтишга тайёр.\nМиланликлар ўтган йили ёздан бери ижара асосида ўйнаётган футболчини тўлиқ трансфер қилиш бўйича бир тўхтамга келган. Ҳозир клуб мутасаддилари римликлар билан белгиланган 4,5 миллион евро миқдоридаги бадал пулини арзонлатиш бўйича музокара олиб бормоқда.\nФлоренци “Милан” раҳбарияти билан шахсий шартномасини келишиб олгани айтилмоқда. Унга кўра, томонлар 2025 йилнинг ёзигача жавом этадиган келишувни имзолаши кутиляпти.\n31 ёшли футболчи фаолияти давомида “Рома” ва “Милан”дан ташқари “Кротоне”, “Валенсия” ва “Пари Сен-Жермен” клубларида ҳам фаолият олиб борган.\nИталия терма жамоаси сафида ўтган йили ўтказилган Европа чемпионати ғолиби бўлди.\nФлоренци жорий мавсумда жами 28 та учрашувда майдонга тушиб, рақиблар дарвозасини икки маротаба ишғол қилди.\nМоуриньо келаси мавсум режаларини айтди. Унда Шомуродовга ўрин бормикин?\n“Рома”нинг пўстагини қоқамиз!\n“Рома” ҳужумчиси: Кетишим керак бўлган вақт келганини билдим!


Европа Иттифоқи Беларусга қарши санкцияларни бекор қилди\nБеларус Президенти Александр Лукашенка\nЕвропа Иттифоқи ташқи ишлар вазирлари Беларусга қарши санкцияларнинг аксар қисмини бекор қилди. Брюсселда 15 февраль кунги йиғинда қурол эмбаргосидан бошқа барча жазо чоралари олиб ташланди.\nИкки томон ўртасидаги муносабатлар илиқлашиб, октябрь ойида санкцияларни вақтинча тўхтатиб туриш қарори қабул қилинган эди. Бу санкцияларнинг айримлари 2004 йилда қабул қилинган ҳамда сиёсий таъқиблар ва демократик камчиликлар учун Минскни жазолашга қаратилган эди.\nБеларус Президенти Александр Лукашенка ўтган йилнинг августида сиёсий маҳбусларни озод қилгани ва шарқий Украинадаги урушни тўхтатиш бўйича халқаро музокаралардаги роли учун Ғарб тарафидан олқишларга сазовор бўлган эди.\nЛекин Лукашенка танқидчилари жиловнинг қўйиб юборилиши эрта экани ва Беларусда демократик ислоҳотлар ва инсон ҳуқуқларига ҳурматни ошириш бўйича Минскка нисбатан босимни камайтирмаслик лозимлигини айтмоқда.\nБеларусни 20 йилдан бери бошқараётган Лукашенка Москва билан тархий алоқаларга эга бўлишига қарамасдан, вақти-вақти билан Ғарб билан яқинроқ муносабатларда бўлиш истагида эканига ишора қилади.


Макка шаҳрида юз берган бахтсиз воқеа вақтида ўзбекистонлик зиёратчилар жабр кўрмагани маълум қилинди\n10:06 / 12.09.2015\nСаудия Арабистони Фуқаро мудофааси томонидан берилган расмий маълумотларга кўра, бахтсиз ҳодиса натижасида 107 нафар одам ҳалок бўлган, 238 нафари тан жароҳатлари олган.\nМакка шаҳри мутасадди ташкилотлари томонидан қутқарув ишлари ташкил этилди. “Ҳарам” масжиди ва унинг ён-атрофидаги кўчалар бир соат давомида ёпилди.\nИшчи гуруҳ томонидан ўзбекистонлик ҳожиларни ташувчи автобусларнинг ҳаракати тўхтатилди. Шаҳарда табиий офат оқибатларини тугатиш ишлари охирига етгунга қадар зиёратчиларнинг меҳмонхонадан чиқишлари чекланди. Бўрон бошланган вақтда меҳмонхонадан ташқарида бўлган ҳожиларни қайтариш чоралари кўрилди.\n11 сентябрь ҳолатига кўра Макка шаҳрида ҳозир бўлиб турган 2683 нафар ўбекистонлик зиёратчи мавжуд. Зиёратчиларнинг асосий қисми табиий офат вақтида меҳмонхонада бўлган.\nҲарамда бўлган зиёратчиларимиз соғ-саломат меҳмонхонага етиб келишган. Ўзбекистонлик ҳожилар орасида талофат кўрганлар йўқ.\nСоат 24.00 да ҳожиларни “Ҳарам”га ташувчи автобусларнинг ҳаракати қайта йўлга қўйилди.\nҲозирда ҳожиларимиз ибодатларини давом эттиришмоқда.


"Барселона" Ромеро ва Саншешни сотиб олишни истаганди / CHAMPIONAT.asia\n"Барселона" Ромеро ва Саншешни сотиб олишни истаганди\n28 июл 23:53\nТеглар : Роналд Куман БарселонаРенату СаншешКристиан Ромеро\n"Барселона" бош мураббийи Роналд Куман икки футболчининг жамоага ўтишини истамаган.\nУнга кўра, клуб раҳбарияти "Лилль" ярим ҳимоячиси Ренату Саншеш ва "Аталанта" ҳимоячиси Кристиан Ромерони таркибга олиб келмоқчи бўлган. Аммо жамоа бош мураббийи улар таркибни кучайтира олмайди деб ҳисоблаган.\nРомеро ўтган мавсумда А Серияда 31 ўйинда қатнашиб, 2тадан гол ва ассист қайд этди. Саншеш эса Лига 1нинг 23 баҳсида 1 гол ва 3 ассистни ёздириб қўйди.\n"Севилья" Ланглени қайтариши мумкин 0\nФергюсон: "Роналду "Реал"да ўйнашни орзу қилган. Бу йилдан-йилга жаҳон даражасидаги футболчилар пайдо бўладиган ягона клуб" 76\n29 июл 13:02:07\nMen ham shuni aytyapman agar argentinalik emas gollandiyalik bo'lganda kuman maqtab sotib olar edi\n29 июл 10:45:57\nRomero gollandiyalik emasda\n29 июл 08:56:02\nРомеро хозирг кунда трентга чикган химоячию. Жинними бу Куман? Ромеро уткан мавсумдаги энг яхши химоячи булди А серияда. Якинда копа Америкада Аргентинани химоясини дахшатли кургони булди. Тоттенхемга 50 миллионга сотмади! Юве бекор уйнатмадида бу болани!\n29 июл 00:11:56\n29 июл 00:02:46\nketay ahmoq degin keladi , bu barsani latta himoyachilaridan 1 ta romero kuchli


Кичик дербида ёшларимиз ғолиб » Lochinlar.UZ\n» Ёшлар лигаси » Кичик дербида ёшларимиз ғолиб\nКичик дербида ёшларимиз ғолиб\nНиҳоят футбол мухлислари интиқиб кутган онлар келди. 8 март куни Ўзбекистон чемпионати баҳсларига старт берилган эди. Эртага жамоамиз ҳам Coca Cola Суперлигасидаги иштрокини бошлайди. Маълумки, биринчи турни футболчиларимиз “Қўқон-1912” жамоасига қарши ўтказишади. Бугун эса ушбу жамоаларнинг ёшлари U-21 биринчилигида майдонга тушишди. Айрим сабабларга кўра, Қибрайда ўтказилган кичик “дерби” кутилганидек шиддатли ҳужумлар ва кескин курашлар остида ўтди.\nУчрашувнинг бошида киритилган гол учрашувда ягоналигича қолди. 15-дақиқада меҳмонлар дарвозасига белгиланган пенальтидан вакилларимиз унумли фойданиб ҳисобни очишди. Шерзод Ҳамидов пенальтини аниқ амалга оширди - 1:0.\nҲакамлар: Рустам Лутфуллин, Ҳасан Набиев, Далер Тиллаев, Аҳмаджон Эргашев\nГол: Шахзод Ҳамидов (15 пен)\n“Навбаҳор”: 25. Мирзоҳид Маматхонов, 4. Миржалол Абдумуталов, 5. Содиқ Ортиқов, 7. Шукурулло Холдоралиев, 9. Шерзод Ғуломжонов, 10. Аюбхон Жўраев, 13. Шахрухмирзо Аҳмадалиев, 15. Шахзод Ҳамидов, 17. Комил Тожидинов (С), 18. Раҳим Шарипов, 19. Қодир Икромов\nЗахира: 1. Миржалолбек Маматхонов, 2. Асад Лутфуллаев, 3. Омад Тоштемиров, 6. Исмоил Абдураимов, 8. Ҳусайн Эргашбоев, 11. Бобуршох Собиров, 14. Абдурасул Қаюмбоев.\n“Қўқон-1912”: 12. Муҳаммадали Собиров, 7. Дилшод Баратов (С), 8. Жасур Ёқубов. 9. Рамз Исақов, 11. Тимур Ҳакимов, 14. Аюбхон Абдураҳимов, 19. Дилшод Самиқов, 55. Абдуллох Миркомилов, 79. Бекзод Каримов, 96. Умид Муҳаммадалиев, 97. Милош Николич.скачать dle 10.4фильмы бесплатно


Чирчиқ давлат педагогика институтида «Қатағон қурбонлари хотираси» музейи очилди - xabar.uz\nЧирчиқ давлат педагогика институтида «Қатағон қурбонлари...\n19.09.2019 09:28 0 1325\nМузей саккиз бўлимдан иборат бўлиб, ҳар бир бўлимда тарихий далилларга асосланган ҳужжатлар, фактлар ўрин олган. Музейидаги барча тарихий манбалар халқ орасидан, қатағон қурбонлари оиласи, авлодлари томонидан тақдим этилган ва музейда архив ҳужжатларидан олинган тарихий манбалар билан бойитилган.\nМузейнинг Совет ҳокимиятининг коллективлаштириш ва «қулоқлаштириш» сиёсати, унинг фожиали оқибатлари бўлимида Тошкент вилоятига сургун қилинган «қулоқ»лар ҳақида маълумотлар келтирилган. 1980 йиллардаги қатағонлар. «Пахта иши» компанияси бўлимида «пахта иши» бўйича ноҳақ жабрланган шахслар ҳақида маълумотлар берилган. Мазкур бўлимдан Тошкент вилоятига оид айрим маълумотлар, экспонатлар ўрин олган.\nЖумладан, Ислиддин Ҳайдаров (Тошкент вилояти Пискент туманида «Гулистон» жамоа хўжалигида 1951-1986 йилларда раислик қилганлиги, «Пахта иши» туфайли ноҳақ қамалганлиги); Турсуной Ҳабибуллаева (Тошкент вилояти, Пискент тумани «Охунбобоев» хўжалигида агроном бўлиб ишлаганлиги ва озодликдан маҳрум этилганлиги); Тузали Мусаев (Тошкент вилояти, Янгийўл тумани «Ҳамроқул Турсунқулов» хўжалигида ғазначи вазифасида ишлаганлиги) 8 йил муддатга озодликдан маҳрум этилганлиги тўғрисидаги маълумотлар келтирилган.\nЧирчиқ давлат педагогика институти «Қатағон қурбонлари хотираси» музейи\nШавкат Мирзиёев қатағон қурбонларини ёд этиш маросимида иштирок этди


Собиқ тутқун ҳикояси: ”Ўзбекистонга қайтишдан Гуантанамода қолиш афзал эди!”\n04 декабр 2020, Тошкент вақти: 06:39\nАҚШ ҳарбийларининг Афғонистондаги террор базаларини йўқ қилишга қаратилган амалиëтлари давомида қўлга олиниб¸ умрининг 9 йилини Гуантанамо қамоғида ўтказган ўзбекистонлик Камолиддин Қосимбеков Озодлик мухбири билан суҳбатда шундай дейди.\n2002 йил январида Кубанинг Гуантанамо қўлтиғида АҚШ манфаатларига таҳдид қилганликда гумонланган эҳтимолий террорчиларни сақлаш учун махсус очилган ўта қаттиқ қўриқланувчи қамоқхонага ташланганлар орасида тўрт нафар Ўзбекистон фуқароси ҳам бор эди.\nГуантанамо тутқунларини ҳимоя қилиш билан шуғулланган америкалик адвокат Майкл Мон Гуантанамода сақланган ўзбекистонликларнинг Ойбек Жабборов, Камолиддин Қосимбеков, Алишер Ҳамидуллаев ва Шоҳрух Ҳамидовлар экани ҳақида маълумот берган эди. Терроризм билан боғлиқ барча айбловлар олиб ташланган бу тўрт маҳбусдан иккитасига Ирландия¸ биттасига Швейцария ва яна сўнггисига¸ Латвия ҳукумати бошпана берди.\nКуни-кеча ана шу сўнгги маҳбус¸ Латвиядан бошпана топган Камолиддин Қосимбеков Озодлик радиосига мурожаат қилди ва бугунги ҳаëти¸ қолаверса¸ Гуантанамодаги ўтмиши ҳақида ҳикоя қилиб бериш истагини билдирди.\nУмрининг 9 йилини АҚШ ҳарбийларига қарашли Гуантанамо қамоқхонасида ўтказиб¸ Америка ҳарбий маҳкамаси томонидан оқлангач¸ Латвиядан бошпана топган тошкентлик Камолиддин Қосимбеков ҳаëти ҳикоясини қуйида тўлиғича тинглашингиз мумкин.


ЎзА - Қурғоқчиликни олдиндан огоҳлантириш тизими амалда\n01.06.2018 12:40 Чоп этиш версияси\nҚурғоқчиликни олдиндан огоҳлантириш тизими амалда\n«Терра-Модис» сунъий йўлдош платформасининг маълумотига кўра, Амударё ва Сирдарёнинг бошланишидаги дарё ҳавзаларининг қор қоплаган майдони 2017 йилга нисбатан сезиларли камайган.\nБундай шароитда қишлоқ хўжалиги экинларини суғориш мавсумида сув миқдори меъёр бўйича 40 фоиз атрофида бўлиши кутилмоқда. Бу –минтақаларда сув танқислиги эҳтимоли юқори дегани. Шу сабабли қишлоқ хўжалигида сув танқислигининг олдини олишга қаратилган қўшимча чора-тадбирларни амалга ошириш зарур.\nБунда, аввало, фермер ва деҳқонлар экин мавсумида ўзига қанча миқдорда сув кераклигини тахминан билиши, кутилаётган вазиятдан келиб чиққан ҳолда қайси экинларни экиш, қачон ва қай тарзда суғориш режасини аниқ белгилаб олиши ниҳоятда зарур. Бу жиҳат, айниқса, лалми ерларда деҳқончилик қилаётганлар учун муҳимдир.\nБутунжаҳон метеорология ташкилотининг баёнотига кўра, 2017 йилдаги табиий офатлардан дунё миқёсида кўрилган зарар 320 миллиард АҚШ долларига тенг бўлган. Шунингдек, 2015-2016 йиллар каби 2017 йил метеорологик кузатувлар тарихидаги учта энг илиқ йил қаторига кирди.\nБирлашган Миллатлар Ташкилоти Тараққиёт дастури ва Фавқулодда вазиятлар вазирлиги ҳузуридаги Гидрометеорология хизмати билан ҳамкорликда амалга оширилаётган иқлим ўзгаришида "Ўзбекистоннинг қурғоқчил ҳудудларида жойлашган фермер ва деҳқон хўжаликларининг иқлимий барқарорлигини таъминлаш" лойиҳаси доирасида ташкил этилган қурғоқчиликни олдиндан огоҳлантириш тизими қишлоқ хўжалигида яхши самара беришига ишонч билдирилмоқда.\nМазкур тизим Амударё ва Сирдарёнинг юқори қисмлари учун ишлаб чиқилган. Шуни қайд этиш жоизки, Қорақалпоғистон Республикаси Амударёнинг этагида жойлашган ва бу ерда сув оқимидан фойдаланиш ва қайта тиклашга зарур бўладиган шароитлар юқори қисмлардан тубдан фарқ қилади. Ҳозирги вақтда қурғоқчиликни олдиндан огоҳлантириш тизими ёрдамида сув миқдорини баҳолаш, сув ресурслари етарли эканлиги ёки қурғоқчилик кутилаётгани, маълум бир объект учун сув захираларини тавсифлаш ҳақидаги бирламчи маълумотларни аниқлаш мумкин бўлади.\nҚорақалпоғистон Республикасида ўтган йили 10 метеорологик станцияли кузатув метеорологик тармоқ модернизация қилинди. Бу жараёнга Россия, Қирғизистон ва Италиядан мутахассислар жалб қилинди. Пировардида тармоқлар энг илғор технология ва ускуналар билан жиҳозланди. Эндиликда асосий метеорологик параметрларни юқори аниқликда ўлчаш, аниқ ҳисоб-китобларни амалга ошириш, ахборот тезкорлигини таъминлаш имкони яратилади.\nЛойиҳа доирасида амалга оширилаётган гидрометеорологик тармоқларни модернизациялаш бўйича чора-тадбирлар қурғоқчиликни олдиндан огоҳлантириш тизимини ривожлантириш ҳамда ҳамжамиятларнинг иқлимга барқарорлигини таъминлашга сезиларли ҳисса қўшади.


Бомбали ҳужум ортидан Покистонда хавфсизлик чоралари кучайтирилди\n27 ноябр 2020, Тошкент вақти: 20:16\nҲиндистон ва Покистон чегарасидаги Вагаҳ назорат-ўтказиш масканида содир бўлган портлашдан кейин бу ерда ҳар куни ўтказиб туриладиган ҳарбий маросим бир кунга тўхтатилди.\n2 ноябрь куни бу жойда содир этилган бомбали ҳужум оқибатида 55 киши ҳалок бўлган, ўнлаб одам яраланган.\nБомба одамлар Лоҳур яқинида ўтказилган ҳарбий параддан қайтаётган пайтда портлатилган. Портлаш учун масъулиятни Таҳрики Толибон ва Жамоатул-Аҳрор каби радикал гуруҳлар ўз зиммасига олган.\nПокистон бош вазири Навоз Шариф кўплаб одам ҳаётига зомин бўлган портлашдан қайғуда эканини билдирган. Унинг ҳиндистонлик ҳамкасби Нарендра Моди ҳам бу «жирканч» портлашни қоралаб чиққан.\nШиалар Ашуро байрамини нишонлаётган шу кунларда бу воқеа бутун Покистон бўйлаб хавфсизлик чораларининг кучайтирилишига олиб келди.


Яраланган жамоалар тўқнашуви, волейболчи Касминин, баҳсни безаган тўртта гол ёхуд драматик кечган "Турон" - "Локомотив" ўйини ҳақида / CHAMPIONAT.asia\nЯраланган жамоалар тўқнашуви, волейболчи Касминин, баҳсни безаган тўртта гол ёхуд драматик кечган "Турон" - "Локомотив" ўйини ҳақида\n19 мар 12:12\nКечадан Суперлиганинг учинчи турига старт берилди. Турни эса Яйпанда "Турон" ва "Локомотив" жамоалари ўртасидаги учрашув бошлаб берди.\nОдатда футбол жамоатчилиги орасида қолаверса ўзимиз ҳам бирор учрашув олдидан жамоаларнинг имкониятини чамалаб чиқамиз, тўғрими? Бунда кимдир бу жамоага ён босса, яна кимдир бошқа клубнинг имкониятларини юқори баҳолайди. Лекин биз ҳикоя қилаётган "Турон" - "Локомотив" учрашувидан олдин аниқ тахмин билдириш мушкул эди. Келинг сўзимизга исбот сифатида қуйидаги фактларни келтириб ўтсам: Икки жамоа бунга қадар икки турда ҳам рақибларига имкониятни бой бериб қўйган, жорий мавсумда ҳали очко ишлашни уддасидан чиқа олишмаганди. "Турон" дастлаб ўз майдонида "Қўқон-1912"га (1:2), сўнг сафарда "Сўғдиёна"га (0:1) мағлубиятга учради. Худди шундай ҳолат "Локомотив"да ҳам ҳукмрон эди. Микаэль Секейра шогирдлари илк турда Олмалиқда АГМКга (1:2), уйда эса "Навбаҳор"га (1:2). Тўплар нисбатида ҳам деярли катта фақр йўқ эканлигини кўришимиз мумкин эди. Яъни пойтахт клуби иккита гол уриб, тўртта гол олиб чиққан бўлса (2-4, -2), яйпанликлар битта гол уриб учта тўп ўтказиб юборишганди (1-3, -2). Иккинчидан бу жамоалар шу кунга қадар бирор маротаба ҳам ўзаро тўқнаш келишмаган. Демак, бу ўйин тарихдаги биринчиси бўлди. Учинчидан "Турон" Суперлигада илк бор иштирок этаётган бўлса, "Локомотив" янги мураббий қўл остида деярли барчасини янгитдан бошламоқда. Шундай экан олдиндан бу ўйиннинг натижасини ва учрашувнинг қандай кечишини айтиш қийин эди. Кетма-кет мағлубиятлардан сўнг икки жамоага ҳам ғалаба зарурлиги футболчиларга майдонда икки ҳисса куч билан ўйнашларини талаб қиларди.\n"Турон"нинг икки голига, битта тўп билан жавоб берган "Локомотив"\nУчрашувдаги биринчи гол "Ўзбекистон" ўйингоҳига ташриф буюрган кўп сонли мухлисларни узоқ куттирмади. Илк дақиқалардан тўп назоратини қўлига олган "Турон" жамоаси аъзолари 5-дақиқадаёқ ҳисобни очишга муваффақ бўлишди. Чап қанотдан ёриб кирган Билол Тошмирзаев жарима майдончасига кириб бораётган Даян Поньевичга тўпни узатди. Сербиялик футболчи бир йўла рақибнинг учта ҳимоячисини алдади ва дарвозани ишғол қилди. Бу гол Поньевичнинг чемпионатимиздаги ва умуман "Турон"даги илк голи ҳисобланади. Орадан кўп ўтмасдан майдон эгалари меҳмонлар дарвозасига иккинчи тўпни ҳам киритишди. Ўнг қанотдан юқорилатиб узатилган тўпни бўйдор ҳимоячи Владислав Касминин боши билан дарвозага йўллади. Футболчи гол уриб мухлисларга қувонч улашди-ю, бироқ...Майли бу ҳақида кейинроқ. Ушбу икки гол "Локомотив"нинг режаларини ўзгартириб юбориши кутилганди. Аммо Микаэль Секейра шогирдлари ўзларини йўқотиб қўймасдан тўп тепишда давом этишди. 16-дақиқада Жавоҳир Сидиқов ўзининг севимли услубида рақиб жарима майдончасига яқин худудда моҳирона зарба йўллади. Тўп эса Ислом Абдуллаев қўриқлаётган дарвозанинг тўридан жой олди. Ўтган мавсумларда жароҳат сабаб "Пахтакор"нинг захирасида қолиб кетган Сидиқовнинг яна голлар ураётгани кишини хурсанд қилади. Қийин вазиятдан чиқиб кетишга уринаётган меҳмонлар биринчи бўлимнинг ўзидаёқ ҳисобдаги мувозанатни тиклашлари мумкин эди. Биринчи бўлим охирларига келиб яъни 40-дақиқада Сидиқовнинг бурчакдан узатган тўпини Кахи Махарадзе боши билан дарвозага йўллади. Тўп эса устун ва устун кесишган жойга тегиб қайтди. Очиғини айтганда "Турон" иккинчи голдан сўнг ташаббусни рақибга топшириши ўз дарвозаси олдида кескин вазиятларнинг ортишига олиб келди.\nВоллейболчи Касминин ва иккинчи бўлим\n"Турон" жамоаси танаффусдан сўнг худди биринчи бўлимда бўлгани каби дастлабки сониялардан ташаббусни қўлга олишди. Бир нечта хавфли вазиятлар яратишди. Хусусан, Музаффар Муззафаров, ганалик ҳужумчи Кваме Карикарида жуда қулай имкониятлар бўлди. 63-дақиқадан бошлаб "Локомотив" соф иккита ҳужумчи тактикасига ўтишди. Яъни Секейра Дилшод Комиловни ўрнига Марат Бикмаевни майдонга туширди. Натижада ҳужум марказида Темурхўжа Абдухолиқов ва Марат Бикмаев тандеми ҳосил бўлди. "Турон"да эса Билол Тошмирзаев ва Синиша Бабич ўрнига Абдулазизхон Абдурашидов ҳамда Фозил Мусаев тушди. Бир томондан олиб қаралганда мезбонлар ғалабага яқин келишаётганди. Лекин барчасини 67-дақиқада Владислав Касминин ўзгартириб юборди. Футболчи "Локомотив"нинг қанотдан юқорилатиб узатган тўпни қўли билан қайтарди. Гапнинг очиғи проффессионал футболчи ўз жарима майдончаси ичида бундай ёш болаларча хатога йўл қўйиши мумкинми?\nУшбу вазиятга ўйиндан кейинги матбуот анжуманида жамоа бош мураббийи Мурод Исмоилов мазкур ҳолатга ўта босиқлик билан жавоб қайтарди: "Бундай ҳолат ҳаммада мухлислар қаршисида, босим остида юзага келиши мумкин. Буни инсоний фактори десак ҳам бўлади. Ҳеч кимни айбдор қилмаймиз. Таҳлил қиламиз, тушунтирамиз".\nЎхшашликни қаранг ўтган турда Серазитдинов бошга теккан тўпни қўли билан ўйнади деб пенальти белгилаганди. Бу сафар эса "Турон" футболчиси чиндан ҳам тўпни қўли билан ўйнади ва Илгиз Танташев иккиланмай ўн бир метрлик нуқтага ишора қилди. Ушбу вазиятни VAR ҳам кўриб чиқиши шарт эмасди. Шу куни ўйин давомида деярли VAR тизимига эҳтиёж сезилмади, десак муболаға бўлмайди. Боиси майдонда ҳақиқий футбол ва жанг бўлди. Касминин эса иккинчи сариқ карточкани олиб майдонни тарк этди. Темурхўжа Абдухолиқов эса пенальтини бехато амалга оширди ва ҳисобни тенглаштирди. Бизни ҳайрон қолдирган жиҳат бир киши кўп бўлиб қолган "Локомотив" босимни ошириши ўрнига кўпроқ ҳимояланишига мажбур бўлди. Майдон эгалари эса янада олдинга ўтишга ва турли комбинациялар орқали ҳужумлар ташки қилишга ҳаракат қилишди. Кваме Карикарининг ўзида икки бор голли вазият юзага келди, аммо қанот ҳаками унинг ўйиндан ташқари ҳолатда қолиб кетганини билдирди. Шу тариқа жамоалар бир очкодан бўлишиб олишди ва мавсумдаги илк очколарини қўлга киритишди.\nДемак тўп назоратидаги устунлик "Локомотив" томонида бўлди 35% - 65%\nЗарбалар: 8 - 7\nАниқ зарбалар: 3 - 5\nБурчак зарбалари: 5 - 4\nКарточкалар: 1та қизил, 4та сариқ - 2та сариқ\nНавбатдаги турда 3 апрель куни "Турон" Қаршига "Насаф" майдонига сафар қилса, "Локомотив" ўз уйида "Қизилқум"ни меҳмон қилади.\n19 мар 12:17:59\nHoy birodarlar anovi federatsiyadagi kalamushlar,nagliy halqni ustidan kulishyapdi,nimadir qilish kerak\n19 мар 20:10:39\nКим билади эрматов каерда бирор йилга дам олгани кетганми диман\n19 мар 17:18:49\nДарбозабон тупга бакириб чикиши керак эди\n19 мар 14:18:12\nБуни хеч хатолиги ёк, проста мухаррир мактабда математика дарсига бормаган (окимаган) ёки % ни 102 дан хисоблашага оргатган ))))\n19 мар 12:42:28\nFOIZNI 100 DAN BULISHI UCHUN AYTAYLIK BUG'DOYNI 10 G DAN 30 TONA OLADIGAN BULSA 31 TONA BULSA FOIZ 100 DAN OSHIQ BULADI BU YERDA QANAQASIGA FOIZ 36-66 BULADI BILMADIM 36+66=102 BULADI QAYSI MATEMATIKA IKALASI 100 BULADI BILMADIM\n19 мар 12:37:11\nTuron yaxshi jamoa ekan. Salgina omad yetishmadi holos\n19 мар 12:22:19\nTo‘pni nazorat qilish 36 ga 66 mi ? Qiziq. Unda 102 % bo‘lib ketadiku.


Эрдўғаннинг “ўлдирилиши” ҳақидаги фильм режиссёри озодликдан маҳрум этилди - Zamin.uz\n07:01 / 08.09.2018\nЭрдўғаннинг “ўлдирилиши” ҳақидаги фильм режиссёри озодликдан маҳрум этилди\n7 сентябрда туркиялик кинорежиссёр Али Авчи “Уйғониш” бадиий фильмида террорчиликни тарғиб қилгани учун жазоланди. Бу ҳақда Reuters ахборот агентлигига таяниб Кун нашри хабар берди.\nУшбу фильмда 2016 йил июлда Туркияда содир этилган давлат тўнтарувига уриниш агар амалга ошганда нима бўлиши ҳақида сўзланган бўлиб, унда Туркия президенти Ражаб Тоййиб Эрдўған ва унинг оиласи ўлдирилади.\nАвчи фильмнинг трейлери чиққандан кейин ҳибсга олинган. Фильм сюжетига кўра, зобит Эрдўған ибодат қилаётганда унинг гарданига ўқ узади. Сценарий бўйича, Эрдўғаннинг бутун оиласи, жумладан унинг куёви – Туркия молия вазири Барат Албайроқ ҳалок бўлади.\nИстанбул суди Авчини Фатҳулла Гулен ташкилоти билан ҳамкорликда айблаб, 6 йил 3 ойга озодликдан маҳрум этган. Туркияда тўнтарувга уринишни ташкиллаштириш ортида айнан Гулен ва унинг тарафдорлари турган, деб ҳисобланади.\nСуднинг фикрича, Авчи фильм орқали жамиятда “террорчилик ташкилоти” ғоясини тарғиб қилишга ҳаракат қилган. Судланувчи Эрдўғаннинг ўзи ҳам исёнчиларнинг нишони бўлгани ҳақида айтганини таъкидлаб, ўзига қўйилган айбловни рад этган. У ўзини оқлаш мақсадида агар террорчиликни тарғиб қилишни истаганда Эрдўғанни ўлдирилган эмас, балки мамлакатдан қочган кўринишда акслантирган бўлишини айтган.\n“Бу фильм агар тўнтарув амалга ошганда нима бўлиши ҳақида. Мени Эрдўғанга тўппонча ўқталган саҳна учун жазолашмоқда. Бироқ исталган одамдан сўранг, тўнтарувдан мақсад Эрдўған бўлган, буни президентнинг ўзи ҳам айтади. Агар мен террорчиликни тарғиб қилганимда Эрдўғанни ибодат қилаётган ҳолда эмас, балки қочиш режасини тузаётган ҳолда кўрсатардим. Агар мен яширин мурожаат қилишни истаганимни исботлай олишса, мен умрбод қамоққа боришга тайёрман”, деб айтган Авчи.\nТуркияда 2016 йил 16 июлга ўтар кечаси ҳарбий тўнтарувга уриниш амалга оширилганди. Асосий тўқнашувлар Анқара ва Истанбулда кечган. Воқеа оқибатида 240 дан кўпроқ одам ҳалок бўлган, 2 мингдан кўпроғи жароҳат олган. Исённи бостиришга муваффақ бўлинган.\nИсёндан кейин Туркияда 50 миндан кўпроқ одам ҳибсга олинган, 160 мингдан кўпроқ давлат хизматчиси ўз ишидан бўшатиб юборилган. “Замин” янгиликларини “Инстаграм”да кузатиб боринг\nТуркияда Эрдўғанни ҳақорат қилган кекса эркак антиқа йўл билан жазоланди\n14-02-2019, 10:03, Дунё\nТуркияда давлат тўнтарувига уриниш иши бўйича 640 дан кўпроқ одам қўлга олинди\n13-02-2019, 06:00, Дунё\n30-05-2018, 07:02, Дунё\nАҚШнинг Гуленни Туркияга топширилиши бўйича позицияси Туркия билан муносабатлари тақдирини ҳал қилади\n27-07-2016, 01:03, Дунё\n19-12-2014, 22:29, Дунё


«Эрга тегмасдан олдин ҳомиладор бўлганман». Камола Артикова ҳомиладорлиги ҳақидаги миш-мишларга ойдинлик киритди - 13 Января 2022 - BEPUL MP3 KO'CHIRISH, VIDEO KLIP, FOTO SURATLAR, YANGI\nПятница, 2022-05-27, 7:18 AM\nГлавная / Bosh sahifa » 2022 » Январь » 13 » «Эрга тегмасдан олдин ҳомиладор бўлганман». Камола Артикова ҳомиладорлиги ҳақидаги миш-мишларга ойдинлик киритди\nУ бу ҳақда Instagram саҳифасида маълум қилди\nХонанда Камола Артикова ижтимоий тармоқдаги саҳифасида ҳомиладорлиги ҳақидаги миш-мишларга ойдинлик киритди.\nКамола Артикова Instagram саҳифасида обуначилари билан савол-жавоб ўтказди. Унда кузатувчиларидан бири «Олдин кўрганимда ҳомиладор эдингиз. Нобуд бўлдими?», дея савол қолдирган. Хонанда эрга тегмасидан олдин ҳам шундай гап-сўз тарқалганини айтди.\n«Кечирасиз, адашдингиз. Мен эрга тегмасимдан олдин ҳомиладор бўлганман. Ҳали ҳам ҳомиладорман лекин ҳеч туғолмаяпман. Одамлар ажойиб гаплар гапирадида тавба қилдим. Тўйимиз бўлганда ҳам ‘Бу иккиқат бўлиб эрга тегди. Шунинг учун тўйи тез бўлди’, деди. Одамлар яна нималар дейишаркана. 1 йилдан ошди ҳали ҳам ҳомиладорман», — дейди у.\nКамола Артикова 2021 йилнинг 16 октябрь куни Зоҳид бн яшамаётганини маълум қилганди. У ажрашмоқчилиги ҳақида айтган, бироқ сабабини келтирмаган. Кейинчалик Зоҳид унга атаб қўшиқ куйлади. Қўшиқ номи «Қайлардасан?» бўлиб, 14 декабрь куни премера қилинди. Бундан ташқари, 7 январь куни Зоҳид Камола бн тушган фотони ўз Instagram саҳифасига жойлади. Шу сабабли, уларнинг ярашиб олгани ҳақида миш-мишлар тарқалди. Лекин Камола ўз саҳифасида бу архив сурат эканини айтиб, ваҳима қилмасликни сўраган.\n«Zamonaviy.com» сайтига Камола Артикованинг мазкур муносабати берилгач, Зоҳид хабар остига изоҳ қолдирган. У хотинидан алдамасликни сўраган.\nХонанда Instagram саҳифасига блогер Эрали билан тушган видеосини жойлаган ва «Бунча ширин бу бола», — дея изоҳ қолдирган. Эслатиб ўтамиз, Эрали бир ойда 10 минг доллар пул топишини айтганди.\nШунингдек, у Instagram’ига актриса Муқаддас Саъдуллаеванинг туғилган кунидаги суратларни қўйган ва унга тилакларини изҳор қилган.\nКамола Артикова ижтимоий тармоқдаги саҳифасига 10 ноябрь куни туғилган кунидан эсталик фото жойлаган. У бир ёшга ёшарганини таъкидлаган.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 667 | Добавил: #news, #Yangiliklar, #newsuz, #xabarlar, #habarlar, #новости, #ahborot, #uznews, #Yangilik | Рейтинг: 0.0/0\nЮлдуз Усмонова «Муҳаббат»ни куйлаган қишлоқ бoлаларига совғалар топширди — фото\n12 йил кўпроқ умр кўришнинг 7 хил усули


Ампициллин-SEEM – medu.uz – Дорилар ҳақида маълумотлар ўзбек тилида\nHome Йўриқномалар Ампициллин-SEEM\nПрепаратнинг савдо номи: Ампициллин-SEEM\nТаъсир этувчи модда (ХПН): ампициллин тригидрат\nфаол модда: ампициллин тригидрат (100% қуруқ моддага қайта ҳисобланганда) – 0,25 г;\nТаърифи: оқ ёки деярли думалоқ, бир томони рискали таблеткалар.\nАмпициллин – кенг таъсир доирасига эга бўлган яримсинтетик пенициллинлар гуруҳига мансуб антибиотик. Микроорганизмлар ҳужайраси девори синтезини тўхтатиб бактериоцид таъсир қилади. Пенициллиназа таъсирида парчаланади. Кислотага чидамли.\nПрепаратга пенициллиназа ишлаб чиқармайдиган Streptococci A, B, C, F, G; Str.pneumoniae ва қуйидаги микроорганизмлар: L.monocytogenes, Corynebacterium diphtheriae, Erysipelothrix rhusopathiae, Eikenella, N.meningitidis, Bordetella pertussis, Clostridium spp., Propioniobacterium acnes, Peptostreptococcus spp., Actinomyces spp., Leptospira spp., Treponema доимо сезгир; Enterococcus faecalis, E.Coli, Proteus mirabilis, Salmonella spp., Vibrio cholerae, H.influenzae, N.gonorrhoeae, Fusobacterium spp., Prevotella spp. лар доимий сезгир эмас.\nПрепарат ичга қабул қилинганида меъданинг кислотали муҳити таъсирида парчаланмайди, қонга яхши сўрилади. Қабул қилингандан сўнг плазмадаги энг юқори миқдорига тахминан 1,5-2 соатлар атрофида эришилади. Организм тўқима ва суюқликларига киради, терапевтик дозаларда кўкрак қафаси, қорин бўшлиғи ва бўғим суюқликларида, сафрода аниқланади. Препарат йўлдош тўсиғидан ўтади, кўкрак сути билан ажралади. Ярим чиқарилиш даври 1 соат атрофида, анурияда бу давр 12-20 соатгача узаяди. Препаратнинг асосий қисми организмдан буйраклар орқали чиқарилади, шунинг учун сийдикда антибиотикнинг жуда юқори миқдори аниқланади. Препарат қайта қабул қилинганда, организмда тўпланиб қолмайди, бу уни юқори дозаларда ва узоқ вақт қабул қилишга имконият беради.\nБактериал инфекциялар: бронхит, пневмония, дизентерия, сальмонеллёз, сальмонеллаларни узоқ вақт ташувчанликда, холецистит, кўк йўтал, пиелонефрит, уретрит, эндокардит, тери ва юмшоқ тўқималар инфекцияси, гинекологик инфекциялар, қулоқ, бурун, томоқ инфекциялари, одонтоген юқумли касалликлар, менингит, сепсис ва препаратга сезгир микроорганизмлар чақирган бошқа инфекцияларда қўлланади.\nЎртача оғирликда кечувчи инфекцияларда, суткалик дозаси катталар учун 2-3 г, оғир инфекцияларда – 10 г, менингитда – 14 г. Болаларга буюриладиган препаратнинг суткалик дозаси тана вазнига 50-100 мг/кг. Бир ёшгача бўлган болалар учун суткалик доза 0,25-0,75 г, 1 ёшдан 6 ёшгача – 0,75-1,5 г/кунига, 6 ёшдан 15 ёшгача – 1,5-2 г/кунига. Суткалик дозани 2-4 мартага бўлиб қабул қилинади, менигитда 6-8 марта. Гонококкли уретритда 3,5 г препаратни бир мартада қабул қилиш тавсия этилади. Препаратни овқатдан 0,5-1 соат олдин қабул қилинади. Даволаш муддати одатда 5-10 кун, ўткир пиелонефритда 2-3 ҳафта, сурункали пиелонефритда 6 ойдан ортиқ.\nАллергик реакциялар (эшакем, эритема, Квинке шиши, ринит, конъюнктивит; кам ҳолларда иситма, бўғимларда оғриқлар, эозинофилия; жуда кам ҳолларда анафилактик шок). Марказий нерв тизимига токсик таъсир кўрсатиши (буйрак етишмовчилиги бўлган беморларга жуда юқори дозаларда қўлланилганда), диспепсик ҳолатлар (диарея, кўнгил айниши, қусиш), кандидоз, ичак дисбактериози кузатилиши мумкин.\nМутлоқ: пенициллин қатори антибиотикларига юқори сезувчанлик. Жигар фаолиятининг оғир бузилишларида. Миастенияда. Бир ёшгача бўлган болаларга. Препаратга сезгир бўлмаган микроорганизм штаммлари, айниқса псевдомонада ва стафилококклар чақирган инфекцион касалликларда.\nНисбий: цефалоспоринларга юқори сезувчанлик, анамнезида аллергия, бронхиал астма, узоқ вақт давом этган иситма ёки эшакеми, инфекцион мононуклеоздаги иккиламчи инфекцияларда, лимфолейкозда, лактация даврида, ҳомиладорликда қўллаш мумкин эмас.\nБактериостатик антибиотиклар (тетрациклин, хлорамфеникол, эритромицин ва бошқалар) билан бир вақтда қўлланилганда ўзаро антагонизм кузатилади. Аминогликозид антибиотиклар билан бирга қўлланганда, препаратнинг микробларга қарши таъсирини синергизми кузатилади. Пробеницид билан қўлланилганда препаратни сийдик билан ажралишини камайтиради, натижада қон зардобида унинг миқдори ошади, аллопуринол билан қўлланганда препаратнинг метаболизмини секинлашади, тери тошмасини пайдо бўлиш тезтезлигини оширади. Кам ҳолларда препарат перорал контрацептивларнинг таъсирини сусайтиради.\nАллергик реакциялар юзага келганда, препаратни қабул қилишни тўхтатиш, десенсибилизацияловчи даволаш чораларини қўллаш лозим. Сепсисли беморларда бактериолиз реакцияси (Яриш-Герксгеймер реакцияси) ривожланиши мумкин. Ҳолсизланган беморларни узоқ вақт даволанганда, препаратга чидамли микроорганизмлар (ачитқисимон замбуруғлар, грамманфий микроблар) суперинфекция чақириши мумкин. Бу гуруҳ беморларга даволаш даврида В гуруҳи ва С витаминларини, зарурати бўлганда, нистатин ёки леворин дори воситаларини тавсия қилиш зарур. Бронхиал астма, узоқ вақт иситма ва бошқа аллергик касалликларда, препарат билан бир вақтда десенсибилизацияловчи воситаларни бирга қўллаш тавсия этилади. Ҳомиладор ва эмизикли аёлларга эҳтиёткорлик билан буюрилади. Препаратни қабул қилаётганда, буйрак, жигар фаолияти ва қон таркибини доимо назорат қилиб бориш лозим. Буйрак етишмовчилиги бўлган беморларга препарат жуда эҳтиёткорлик билан буюрилади.\nБлистерда 10 таблеткадан. 10 блистердан қўллаш бўйича йўриқномаси билан картон қутига жойланган.


Қозоғистонда 1 январдан бюджет ходимларининг маоши оширилади NUR-SULTAN. Кazinform - Қозоғистон Ҳукумати давлат хизматчилари, давлат бюджети маблағлари ҳисобидан таъминланадиган ташкилотлар ходимлари, давлат корхоналари ходимлари меҳнатига ҳақ тўлаш тизимига ўзгартиришлар киритиш тўғрисида қарор қабул қилди, деб хабар беради Kazinform мухбири.\nҚасим-Жомарт Тоқаев Қозоғистон Мустақиллигининг 30 йиллигига бағишланган тантанали йиғилишда иштирок этди NUR-SULTAN. Kazinform – Давлат раҳбари Қасим-Жомарт Тоқаев ва Елбасы Нурсултон Назарбоев Қозоғистон Мустақиллигининг 30 йиллигига бағишланган «Астана Опера» опера ва балет театрида тантанали тадбирда иштирок этишди, деб хабар беради Kazinform Ақорда матбуот хизматига асосланиб.\nҚозоғистонлик спортчи 3 та Олимпиада лицензиясини қўлга киритди QARAǴANDY. Kazinform - Қарағандалик фигурали учувчи Екатерина Aидова Калгарида (Канада) бўлиб ўтаётган жаҳон чемпионатининг IV босқичида муваффақиятли иштирок этди. Спортчи учта Олимпиада лицензиясини қўлга киритди, деб хабар беради Кazinform мухбири.\n30 йил ичида мамлакатимиз бир аср давомида катта йўлни босиб ўтди – Елбасы NUR-SULTAN. Kazinform – 30 йил ичида мамлакатимиз бир аср давомида катта йўлни босиб ўтди. Бу ҳақда Мустақилликнинг 30 йиллигига бағишланган тантанали тадбирда ҚР Биринчи Президенти Нурсултон Назарбоев маълум қилди, деб хабар беради Kazinform мухбири.\nКаратэ бўйича Қозоғистон терма жамоаси Осиё чемпионатида иштирок этадиган таркибини эълон қилди NUR-SULTAN. Kazinform - 19 декабр куни Алмати шаҳрида каратэ бўйича аёллар ва эркаклар ўртасида Осиё чемпионати старт олади. Оlympic.kz сайти мусобақада иштирок этадиган қозоғистонлик спортчилар рўйхатини эълон қилди, дея хабар беради Кazinform.\nҚР Президенти Қозоғистоннинг мустақиллик йилларида эришган ютуқларини таъкидлади NUR-SULTAN. Kazinform – Мустақиллик йилларида 1,5 миллион аҳолининг уй-жой шароити яхшиланди. Бу ҳақда Қозоғистон Президенти Қасим-Жомарт Тоқаев Мустақилликнинг 30 йиллигига бағишланган тантанали тадбирда маълум қилди, деб хабар беради Kazinform мухбири.\nДавлат раҳбари: Нурсултон Назарбоев жаҳон тарихида мангу қолади NUR-SULTAN. Kazinform – Президент Қасим-Жомарт Тоқаев Қозоғистон Мустақиллигининг 30 йиллигига бағишланган тантанали йиғилишда Елбасынинг жаҳон тарихидаги ўрнига тўхталиб ўтди, деб хабар беради Kazinform.\nҚозоғистон ва AҚШ стратегик ҳамкорлик истиқболларини муҳокама қилди NUR-SULTAN. Кazinform - Қозоғистон Ташқи ишлар вазири ўринбосари Aқан Рахметуллин ва АҚШ Давлат котиби ёрдамчиси Дональд Лу раислигида Қозоғистон ва AҚШ ўртасида кенгайтирилган стратегик шериклик бўйича комиссия йиғилиши бўлиб ўтди, деб хабар беради Kazinform.\nНурсултон Назарбоев халқимизнинг буюк фарзанди эканлигини исботлади –ҚР Президенти NUR-SULTAN. Kazinform – Қозоқ халқи мустақиллик йилларининг биринчи синовларидан индивидуал раҳбарлик остида муваффақиятли ўтди. Бу ҳақда Қозоғистон Мустақиллигининг 30 йиллигига бағишланган тантанали йиғилишда Президент Қасим-Жомарт Тоқаев маълум қилди, деб хабар беради Kazinform.\nAҚШ Давлат котибининг ёрдамчиси Қозоғистонга Pfizer вакцинасини етказиб бериш масаласини изоҳлади NUR-SULTAN. Kazinform - AҚШ Давлат котиби ёрдамчиси Дональд Лу Қозоғистонга Pfizer вакцинаси етказиб берилишига изоҳ берди, дея хабар беради Kazinform мухбири.\nКўп асрлик мустақил давлатчилик анъаналаримизни яна бирлаштирдик - ҚР Президенти NUR-SULTAN. Kazinform – Кўп асрлик мустақил давлатчилик анъаналаримизни яна бирлаштирдик. Бу ҳақда Қозоғистон Президенти Қасим-Жомарт Тоқаев Мустақилликнинг 30 йиллигига бағишланган тантанали тадбирда маълум қилди, деб хабар беради Kazinform мухбири.\nҚозоғистонда тухум нархи арзонлади NUR-SULTAN. Кazinform - C1 тухумининг улгуржи нархи 370 тенгедан 320 тенгегача пасайтирилди, дея хабар беради Kazinform ҚР Рақобатни ҳимоя қилиш агентлиги матбуот хизматига таянгиб.\nАлматида янги истироҳат боғи қурилиши бошланди ALMATY. Kazinform – Мустақиллик байрами арафасида Алматида янги истироҳат боғи қурилиши бошланди, деб хабар беради Kazinform мухбири.\nҚозоғистон Миллий банки Мустақилликнинг 30 йиллигига бағишлаб коллекция тангаларини муомалага чиқарди NUR-SULTAN. Кazinform - Қозоғистон Миллий банки TÁÝELSIZ QAZAQSTANǴA 30 JYL коллекция тангаларини муомалага чиқарди, деб хабар беради Кazinform.\nФутзал бўйича Қозоғистон терма жамоаси Нур-Султанда Ўзбекистон терма жамоаси билан учрашади NUR-SULTAN. Kazinform – 15 декабр куни Қозоғистон футзал терма жамоаси Нур-Султан шаҳрида Ўзбекистон терма жамоаси билан иккинчи ўртоқлик учрашувини ўтказади. Бу ҳақда Kazinform Sports.kzга таяниб хабар беради.\nАлматида йирик саноат объекти ишга туширилди ALMATY. Kazinform – Қозоғистон Мустақилликнинг 30 йиллиги муносабати билан Алмати ҳокими Бақитжан Сағинтаев йирик диаметрли пўлат пайвандланган қувурлар ишлаб чиқарувчи заводнинг очилиш маросимида иштирок этди, деб хабар беради Kazinform мухбири.\nҚозоғистонда май ойидан буён «Гамма- пичоқ» усулида 250 дан ортиқ операция ўтказилди NUR-SULTAN. Kazinform - Қозоғистон Республикаси Бош вазирининг ўринбосари Ерали Тоғжанов Қозоғистон соғлиқни сақлаш тизимининг асосий ютуқлари ҳақида гапирди, деб хабар беради Kazinform мухбири.\nҚозоғистон Президенти Мустақилликнинг 30 йиллигига бағишланган тантанали тадбирда иштирок этади NUR-SULTAN. Кazinform - Қозоғистон Президенти Қасим-Жомарт Тоқаев бугун Мустақилликнинг 30 йиллигига бағишланган тантанали тадбирда иштирок этади, дея хабар беради Кazinform.\nАлматида 16 мингдан ортиқ киши Pfizer вакцинасини олди ALMATY. Kazinform – Алматида бир суткада 3340 киши коронавирусга қарши эмланди. Бу ҳақда шаҳар соғлиқни сақлаш бошқармаси маълум қилди, деб хабар беради Kazinform мухбири.\nҚозоғистонда соғлиқни сақлаш тизимини ривожлантириш учун 2 триллион тенгегача маблағ ажратилмоқда NUR-SULTAN. Кazinform – Нур-Султанда «Қозоғистон соғлиқни сақлаш – Мустақилликка 30 йил» конференцияси бўлиб ўтди, деб хабар беради Kazinform мухбири.\n«Wizz Air Abu Dhabi» авиакомпанияси Қозоғистонга янги рейсларни йўлга қўяди NUR-SULTAN. Кazinform - 17 декабр куни «Wizz Air Abu Dhabi» авиакомпаниясининг Алмати — Aбу Даби янги халқаро рейсининг ишга туширилиш маросими бўлиб ўтади. Бу ҳақда Kazinform Қозоғистон Индустрия ва инфратузилмаларни ривожлантириш вазирлигига таяниб хабар беради.\nҚозоғистонда йил бошидан буён кўп болали оилаларга 261,7 млрд тенге нафақа берилди NUR-SULTAN. Kazinform – Қозоғистонда 2021 йилнинг январидан ноябргача кўп болали оилаларга бериладиган давлат нафақалари умумий суммаси 261,7 млрд тенгени ташкил этди. Ўртача 446,4 минг оила, шу жумладан ноябр ойида 471,4 минг оилага жами 26,6 млрд тенге тўланди. Бу ҳақда Kazinform Қозоғистон Меҳнат ва аҳолини ижтимоий ҳимоя қилиш вазирлиги матбуот хизматига таяниб хабар беради.\nПекинда Қозоғистон Мустақиллигининг 30 йиллигига бағишланган фотокўргазма бўлиб ўтмоқда NUR-SULTAN. Kazinform – Хитой халқаро ёшлар алмашинуви марказида Қозоғистон Мустақиллигининг 30 йиллигига бағишланган фотокўргазма очилди. Бу ҳақда Kazinform ҚР Ташқи ишлар вазирлигига таяниб хабар беради.\nКASЕ: Доллар курси кўтарилди ALMATY. Кazinform - Қозоғистон фонд биржасидаги (КASЕ) савдолар якунларига кўра, тенгенинг 1 долларга нисбатан курси яна кўтарилди, деб хабар беради Кazinform мухбири.\nAрктикада янги рекорд даражадаги исиш ҳарорати расман эълон қилинди NUR-SULTAN. Кazinform - Жаҳон метеорология ташкилоти Aрктикада янги рекорд ҳароратни расман тан олди – Цельсий бўйича 38 даража. Халқаро ташкилот экспертларининг қайд этишича, ўтган ёзнинг катта қисмида Сибирнинг Aрктика минтақасида ўртача ҳаво ҳарорати меъёрдан 10 даража юқори бўлган. Бу ҳақда Kazinform БМТ ахборот хизматига таяниб хабар беради.\nЎзбекистон 23 давлатга 80 минг тоннадан ортиқ тарвуз экспорт қилган TASHKENT. Kazinform – 2021 йилнинг январ-октябр ойларида Ўзбекистон 23 давлатга 80 минг тоннадан ортиқ тарвуз экспорт қилган, деб хабар беради Kazinform ЎзАга асосланиб.\nКоронавируснинг «омикрон» штамми 77 мамлакатда топилган GENEVA. Кazinform - Коронавируснинг «Омикрон» штамми 77 та давлатда аниқланган ва катта эҳтимол билан у ҳамма жойда - ҳозирча эътибордан четда қолмоқда. Ушбу штамм, дастлабки маълумотларга кўра, CОВИД-19нинг камроқ оғир курсини келтириб чиқаришига қарамай, касалланганлар сонининг кўпайиши туфайли шифохоналар яна беморлар оқимини кутишлари мумкин. Бу ҳақда ЖССТ раҳбари Женевада бўлиб ўтган брифингда маълум қилди, дея хабар беради Kazinform БМТ ахборот хизматига таяниб.\nМустақиллик йилларида Қозоғистонда нефть қазиб олиш 3,5 баробар, газ ишлаб чиқариш 7 баробар ошди ATYRAU. Kazinform - Мустақиллик йилларида мамлакатда нефть қазиб олиш 3,5 баробар, газ ишлаб чиқариш 7 баробар ошди, деб хабар беради Kazinform мухбири.\nИталияда фавқулодда ҳолат 2022 йилнинг мартигача узайтирилди NUR-SULTAN. Кazinform - Италияда фавқулодда ҳолат режими 2022йил 31 мартгача узайтирилди. Бу ҳақда Kazinform еuronewsга таяниб хабар беради.\nҚанча қозоғистонлик коронавирусга қарши эмланди NUR-SULTAN. Kazinform – 2021 йил 14 декабр ҳолатига кўра, Қозоғистонда коронавирусга қарши вакцинанинг I-чи компонентини 8 875 273 киши, II-чи компонентини 8 323 469 киши олди. Бу ҳақда Kazinform ҚР Соғлиқни сақлаш вазирлигига таяниб хабар беради.\n2024 йилги Олимпиаданинг очилиши Сенада бўлиб ўтади PARIS. Кazinform - Қуруқликда эмас, сувда. Париждаги 2024 йилги Олимпиаданинг очилиш маросими тарихда биринчи бўлиб стадион ташқарисида бўлиб ўтади, деб хабар беради Kazinform еuronews.cоmга асосланиб.\nГаитида бензовоз портлаб, 60 киши ҳалок бўлди GAVANA. Кazinform - Гаити шимолидаги Кап-Aитьен шаҳрида ёқилғи тўла автоцистернанинг портлаши оқибатида камида 60 киши ҳалок бўлди, деб хабар беради Kazinform Россиянинг ТASSга таяниб.\nКоронавирус: Нур-Султан шаҳри «яшил» зонага ўтди NUR-SULTAN. Kazinform – 2021 йил 15 декабр ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform.\nЛондонда коронавирус «омикрон» штаммининг тарқалиш суръати ошди NUR-SULTAN. Кazinform - Жанубий Корея коронавирус билан касалланган одамларни кузатиш учун юзни таниш тизимини жорий қилишни режалаштирмоқда, дея хабар беради Кazinform COVID-19 тарқалишининг олдини олиш бўйича идоралараро комиссияси Telegram-каналига таяниб.\nНур-Султанда Қозоғистон Мустақиллигининг 30 йиллигига бағишлаб автопарад бўлиб ўтди NUR-SULTAN. Kazinform – «Jas Otan» пойтахт филиали Қозоғистон Мустақиллигининг 30 йиллиги арафасида автопарад ташкил қилди, деб хабар беради Kazinform шаҳар ҳокимлиги расмий сайтига таяниб.\nҚозоғистонда 1 мингга яқин киши коронавирусдан соғайиб чиқди NUR-SULTAN. Kazinform – Қозоғистонда ўтган сутка давомида 921 киши коронавирус инфекциясидан даволаниб чиқди, деб хабар беради Kazinform coronavirus2020.kzга таяниб.\nWhatsApp иловасида янги функция пайдо бўлди NUR-SULTAN. Кazinform - WhatsApp иловасида янги функция пайдо бўлди. Бу ҳақда илованинг Тwitterдаги саҳифасида маълум қилинди.\nЖанубий Суданда номаълум касалликдан 89 киши вафот этди PRETORIA. Кazinform - Охирги бир неча ҳафта ичида Судан шарқида номаълум касалликдан 89 киши вафот этди, дея хабар беради Kazinform Россиянинг ТASS ахборот агентлигига таяниб.\nҚозоғистонда коронавирус бўйича сўнгги маълумотлар эълон қилинди NUR-SULTAN. Kazinform – Қозоғистонда ўтган сутка давомида ПЗР текшируви натижасида 488 кишида коронавирус аниқланди, деб хабар беради Kazinform coronavirus2020.kzга таяниб.\nҚозоғистонлик оғир атлетикачи жаҳон чемпионатида кичик кумуш медални қўлга киритди ТASHKENT. Кazinform- Қозоғистонлик оғир атлетикачи Aртем Aнтропов Ўзбекистон пойтахти Тошкентда бўлиб ўтаётган оғир атлетика бўйича жаҳон чемпионатида кичик кумуш медални қўлга киритди, дея хабар беради Kazinform Sports.kzга таяниб.\nЕвропанинг қадимий кинотеатрида «Юлдузлар шундай шаклланган» фильми намойиш этилди STRASBURG. Кazinform - Қозоғистон Республикаси Мустақиллигининг 30 йиллиги ва Биринчи Президент куни муносабати билан қадимги Европа киносида «Юлдузлар шундай шаклланган» (Так сложились звёзды)фильми намойиш этилди, деб хабар беради Kazinform мухбири.


Бугун Соҳибқирон Амир Темур таваллуд топган кун - zarnews.uz\n1336 йил 9 апрель - буюк саркарда, йирик давлат арбоби, марказлашган давлат асосчиси, илм-фан ва маданият ҳомийси, Соҳибқирон Амир Темур таваллуд топган кун.\nАдолат учун толмас курашчи, бобокалонимиз Амир Темур даврида илм-фан, маданият ва таълим мислсиз даражада юксалган эди.\n1370 йилда Балхда бўлиб ўтган қурултойда улуғ амир деб эълон қилинган Амир Темур тарқоқликни бартараф этиб, ўлкаларни ягона давлатга бирлаштирди. Амударё билан Сирдарё оралиғи, Фарғона ва Шош вилоятлари, Марказий Осиё давлатлари, Ҳинд ва Гангадан Зарафшонгача, Тянь-Шандан то Босфоргача улкан салтанат барпо этди.\n«Куч – адолатдадир» шиори Соҳибқирон давлати ҳудудида ахлоқий ва маънавий мезонга айланган эди. Улкан ва бепоён мамлакатнинг пойтахти рутбасини олган Самарқанд курраи заминда энг гўзал шаҳар сифатида чирой очди.\nАмир Темур 1405 йил 18 февраль куни Ўтрор шаҳрида вафот этган.


Муқаддас динимиз аёл шаънини улуғлайди. Унинг пойига жаннат башоратини беради. Аллоҳнинг розилигини унинг розилигига боғлайди. Динининг таълимотини ўзига сингдирган ислом уммати аёл қадрини осмон қадар кўтаради.\nНегаки, у инсоний хилқатни давомийлигини таъминловчи улуғ сиймо. Аёл борки она бўлишни орзу қилади. Оналикни шараф ва бахт деб билади. Она вужудида сақлаб, жонини гаровга қўйиб, ўлимни бўйнига олиб боласини дунёга келтиради.\nАллох таолони охирги ва мукаммал Ислом дини, қиёматгача боқий қолгувчи дини, барча замонлар ва маконларда инсонларга икки дунё саодат йўлини кўрсатиб берувчи дини ислом аёл зотига ўз мақомини берди.\nЖумладан қиз фарзанд туққан, уни боққан, уни қарамоғига олган, тарбия қилиб вояга еткизганларга дўзахдан қутилиш, жаннатдан жой олиш мукофотини эълон қилди. Умуман аёл зотига унга мос ва хос бўлган барча хақларни берди. Уни улуғлади ва шарафлади:\nРивоятларда ўша ҳақ ва шарафлардан баъзиларини келтириб ўтамиз. Абдуллоҳ ибн Аббосдан ривоят қилинади: “Росулуллоҳ соллаллоҳу алайҳи васаллам: “Бир кишининг иккита қизи бўлса, у иккисининг суҳбатини яхши қилса ёки иккисига яхши соҳиб бўлса, икковлари уни албатта жаннатга киритади”, -дедилар.”\nҚиз фарзандни одобини чиройли, билим эгаси, касб-хунарли қилиб тарбиялаган ота-онасига жаннатга кириш айтилмоқда. Минг афсуслар бўлсинки, айрим ёш йигит ва қайноналар келин қиз фарзанд кўрса оилада тинчлик йўқолиб, халоват кетиб, охири келин уйга кетиш холлари оз бўлсада учраб турмоқда. Қиз фарзандни юқорида айтиб ўтганимиздек тарбия қилсак қандай ҳам яхши.\nШу ўринда аёл зотига таълуқли бир ривоятни келтирамиз.\nҚадимда бир юртда золим подшох бўлган экан, бир куни вазирини чақириб мен харбий юриш қилиб давлатларни ўзимга бўйинсундирмоқчиман, деб айтибди ва вазирига иккита чопарни иккита узоқ юртларга жосуслик қилиш учун жўнатиш вазифасини берибди. Иккита чопар бири машриқ томонга иккинчиси мағриб томонга қараб кетибди. Орадан бир қанча муддат ўтгандан сўнг чопарлар қайтиб келишибди. Золим подшох улардан қайси юртга борганлигини ва у юртда аёлларга қандай муносабат бўлаётганлиги хақида сўрабди.\nЧопарлардан биринчиси – подшохим, мен борган юртда аёллар жуда хор экан, эркаклар ўз ишлари билан овора, аёллар ўз билганча яшар экан. Эркаклари аёлларини хеч қизғанмас ва хар ким аёллар билан хохлаган ишини қилиб кетаверар экан,-дебди.\nИккинчи чопар, шохим мен борган юртда аёллар иззат ва икромда, эркаклари аёлларини жуда рашқ қилар, уларга хеч қандай оғир иш қилдирмас экан. Эркаклари ва аёллари хеч бир бегонага шахват назари билан хам боқмас экан дебти.\nПодшох иккаласини хам сўзини эшитгандан сўнг биринчи чопар келтирган хабарга кўра, ўша юртга юриш қилишлик ниятини айтибди. Шунда вазири: подшохим, нима учун айнан шу юртга юриш қилмоқчисиз, — дебди.\nПодшох вазирига қараб аёллар хор қилинган, аёллари эркаклари томонидан қизғанилмаган, зино ва фахш ишлари кенг тарқалган ва эркаклари аёлларини химоя қила олмаган юрт эркаклари ўз юртини хам химоя қила олмайди деб айтибди.\nҚиссадан хисса шуки қайси юртда аёллар хор қилинса, аёлларга паст назар билан қаралса ва эркаклар аёлларини рашқ қилмай қўйса мана шундай золим подшохларни зулмида қолади.\nШукрки, бизни юртда аёллар иззат ва икромда, хукуматимиз томонидан аёллар учун яратилаётган шароитларни хар қанча гапирсак оз.


10:41 / 15.02.2017\nТошкент шаҳрида Қишлоқ ва сув хўжалиги вазирлиги ҳамда Марказий Осиё ҳудудий экологик маркази ўртасида “Сув, Таълим ва Ҳамкорлик” беш йиллик сув лойиҳасини биргаликда амалга ошириш бўйича келишувни имзолаш маросими бўлиб ўтди.\nАҚШ халқаро ривожланиш Агентлигининг (USAID) ушбу лойиҳаси Орол денгизи бассейни мамлакатларининг сув соҳасидаги мутахассислари, илмий ишчилари ва юқори мансабли шахсларининг таълими, тайёрлаш ва малакасини ошириш тизимини яхшилашга йўналтирилган минтақавий дастури ҳисобланади.\nТармоқлараро ўзаро ҳаракатларни яхшилаш ва билимларни мустаҳкамлаш сув ресурсларини янада яхши бошқаришга ёрдам беради.\nАввалроқ Оролбўйи минтақаси учун инсон хавфсизлиги бўйича махсус Кўпшерикли жамғармани ташкил этиш ҳақида маълум қилинганди. У БМТ томонидан молиялаштирилади ҳамда Қорақалпоғистоннинг Мўйноқ, Тахтакўпир ва Шуманай туманлари аҳолисига ёрдам беради.\nБундан ташқари, Ўзбекистон Президенти Оролбўйи минтақасини 2017-2021 йилларда ривожлантириш бўйича Давлат дастурини ҳам тасдиқлади. У экологик ва ижтимоий-иқтисодий ҳолатни, Оролбўйи минтақасида яшовчи аҳолининг турмуш шароитини яхшилаш, Орол денгизининг экологик фалокати оқибатларини юмшатиш бўйича инвестиция лойиҳаларини ўз вақтида ва самарали амалга оширишга йўналтирилган.


Иккита Boeing-787 Dreamliner самолёти шу йилнинг кузида «Ўзбекистон ҳаво йўллари» ихтиёрига ўтади | Uzbekistan Today\nБош саҳифа / Социум / Иккита Boeing-787 Dreamliner самолёти шу йилнинг к...\nИккита Boeing-787 Dreamliner самолёти шу йилнинг кузида «Ўзбекистон ҳаво йўллари» ихтиёрига ўтади\nМиллий авиаташувчи «Ўзбекистон ҳаво йўллари» ҳозирда Boeing–787 Dreamliner самолётларини қабул қилиб олишга тайёрланаяпти.\nУшбу самолётлар Boeing компанияси заводидан шу йилнинг сентябрь-ноябрь ойларида авиакомпания ихтиёрига топширилади.\nУзоқ йўл босишга мўлжалланган суперзамонавий Boeing–787 самолёти илғор технологиялар асосида яратилган бўлиб, юқори иқтисодий самарадорликка эга. Йўловчилар салонига тамомила янгича дизайнда ёндошув экипаж ва йўловчиларга максимал даражада қулайлик яратилишини таъминлайди. Бу айниқса, узоқ масофага амалга ошириладиган рейслар учун зарурдир. Янги самолётлар Тошкент–Нью-Йорк маршрути бўйича ҳеч қаерга қўнмай тўғридан-тўғри учишни амалга оширади. Улар узоқ ва ўта узоқ халқаро йўналишдаги рейсларга учишади.\nАвиакомпания ўтган беш йил ичида қатор йирик лойиҳаларни амалга оширди. Ўрта масофада учувчи эйрбас–А320 мунтазам равишда ишга тушди, йўловчи ва юк ташишга мўлжалланган янги Боинг–767 самолётлари иш бошлади. МАКнинг тренажёр мажмуасига машқ қилиш тренажёри «Full-flight» ВС симуляторлари ўрнатилди. «Навоий» аэропортида янги юк ва йўловчи ташишга мўлжалланган терминал очилди, Бухоро ва Урганчда замонавий терминаллар ишга туширилди. Янги маҳаллий авиалиния аэровокзали «Тошкент–3» тўлиқ ишлай бошлади ва «Тошкент» аэропортидан учадиган йўловчилар учун блок очилди.\nБугун МАК Европа ва Осиё, Америка ва Япониянинг 40 дан ортиқ шаҳарларига рейсларни амалга оширади, буларнинг барчаси авиакомпания фаолиятида алоҳида ўрин тутади.


Шавкат Мирзиёев янги тузилма ташкил этишни таклиф қилди - Zamin.uz\n21:30 / 20.09.2018\nПрезидент Шавкат Мирзиёев Марказий Осиё давлатларининг транспорт коммуникациялари бўйича минтақавий кенгаш ташкил этишни таклиф қилди. Бу ҳақда давлат раҳбарининг «Марказий Осиё халқаро транспорт йўлаклари тизимида: стратегик истиқболлар ва амалга оширилмаган имкониятлар» конференцияси иштирокчиларига мурожаатида айтилади.\n«Марказий Осиё мамлакатлари транспорт коммуникациялари бўйича минтақавий кенгашни ташкил этиш мақсадга мувофиқ, у транспорт-логистика соҳаси муаммоларини ҳал қилишда мувофиқлаштирувчи тузилмага айланади», - дейилади бош вазир Абдулла Арипов томонидан ўқиб эшиттирилган мурожаатда.\nЎзбекистон Президенти Жаҳон банки, Осиё тараққиёт банки, Ислом тараққиёт банки ва бошқа халқаро тузилмалар мутахассисларининг кўмагида минтақавий транспорт йўлакларини ривожлантириш бўйича стратегия ишлаб чиқишни ҳам таклиф этди. Келгусида унинг асосида транспорт тизимини барқарор ривожлантириш бўйича минтақавий дастур қабул қилиниши керак.\n«Минтақа давлатлари ШҲТ фаолиятида муҳим роль ўйнашини ҳисобга олсак, ушбу ташкилот доирасида интеграциялашган транспорт ташувларини бошқариш тизимини яратиш керак», - дея ҳисоблайди Мирзиёев.\nШунингдек, унинг фикрига кўра, минтақанинг туристик жозибадорлигини ошириш учун транспорт коммуникациялари ва инфратузилмани биргаликда ривожлантириш зарур. «Бунга Бутунжаҳон туристик ташкилот билан биргаликда минтақадаги туристик хабларни ривожлантириш концепциясини ишлаб чиқиш ёрдам бериши мумкин», - дея қўшимча қилиб ўтди давлат раҳбари.\n«Бу ва бошқа ташаббусларнинг амалга оширилиши Марказий Осиёдаги барқарорликни мустаҳкамлаш, иқтисодий жиҳатдан ривожланган минтақага айлантириш, глобал транспорт хизматлари бозорида рақобатбардошлигини оширишда муҳим роль ўйнайди», - дейилади мурожаатда. “Замин” янгиликларини “Инстаграм”да кузатиб боринг\n27-04-2019, 14:35, Ўзбекистон\n9-02-2019, 14:04, Ўзбекистон\n20-09-2018, 16:17, Ўзбекистон


Мирзо Улуғбек тумани ҳокими лавозимидан озод этилди\n17:28 / 20.09.2016\n18 сентябрь куни Тошкент шаҳрининг Мирзо Улуғбек тумани ҳокими ўз лавозимидан озод этилди. Бу ҳақда Тошкент шаҳри ҳокимияти матбуот хизмати хабар тарқатган.\nШу куни Ўзбекистон президенти вазифасини бажарувчи Шавкат Мирзиёев иштирокида Юнусобод тумани ҳокимлигида Тошкент шаҳри ва туманлари ҳокимликлари, бошқа мутасадди идоралар раҳбарлари ва фаоллари иштирокида йиғилиш ўтказилган.\nИш фаолиятида мунтазам қолоқлик ва жиддий камчиликларга йўл қўйгани учун Мирзо Улуғбек тумани ҳокими Шомансур Аҳмедов ҳамда Ички ишлар бошқармаси бошлиғи Саидакбар Пўлатов эгаллаб турган лавозимидан озод этилган.\nБундан ташқари, туманнинг бир қатор мутасадди идоралари раҳбарлари — прокурор Тимур Нормуҳаммедов, давлат солиқ инспекцияси раҳбари Абдурауф Каримов жиддий огоҳлантирилган.


Мирзо Улуғбек хиёбонида "Сабантуй" байрами бўлиб ўтди\n23:55 / 05.06.2016\n5 июнь куни, соат 9:00да Ўзбекистондаги татар миллатига мансуб кишиларнинг ҳар йили ўтказилиши анъанага айланган "Сабантуй" байрами бошланди. Байрамда татар халқининг турли миллий ўйинлари, мусобақалари ва қизиқарли саҳна кўринишларидан иборат концерт дастури уюштирилди.\nСпорт ўйинларидан арқон тортиш, кураш, стол тенниси, ёстиқ жанги, қўчқор уриштириш, сув ташиш каби бир неча қизиқарли ўйинлар ўтказилиб, бу ўйинларга бевосита томошабинлар ҳам жалб этилди.\nТатар миллий эстрадаси хонандалари томонидан куйланган шўх ва рақсбоп қўшиқлар барчани рақсга чорлади.\nБайрам муносабати билан хиёбонда қўл меҳнати билан яратилган ажойиб буюмлар кўргазмаси бўлиб ўтди.\nУшбу буюмларда татар миллати анъаналари, рамзлари акс этган.\nБайрам соат 16:00гача давом этди.\nБайрам тарихи ҳақида қисқача маълумот: "Сабантўй" татар халқининг ёз мавсумида бўлиб ўтадиган байрамлардан бири ҳисобланиб, илгари ушбу байрам экин мавсумидан сўнг нишонланган.\n"Сабантўй"да татар халқи маълум майдонда тўпланиб, драматик томоша ва ўйин-кулгилар уюштирилган. Ушбу байрам маълум ҳудуднинг кўплаб қисмларида, шаҳарлар, туманлар бўйлаб ўтказилган. "Сабантўй"да турли мазали пишириқлар пиширилган. Байрам учун махсус либослар тикилган. Майдонда байрамона юришлар ташкил этилиб, барчага кўтаринки кайфият улашилган.\nҚуйидаги лавҳа қисқача байрам жараёнидан олинди.


19:50 / 03.09.2019 957 pdf Ўқиш режими + -\nИнсоннинг жисмоний, руҳий ва ақлий камолотига болаликда пойдевор қўйилади. Инсон шахсиятини тарбиялаш ҳам асосан унинг болалигидан бошланади. Яхши, гўзал тарбия олган болалар улғайгач хуш ахлоқли, гўзал одобли инсон бўлиб етишади ва Аллоҳнинг ҳидоят йўлида юриб, икки дунё саодатини қўлга киритади. Тарбияси бўш ёки ёмон тарбия кўрган болалар ношукр, ахлоқсиз ва беодоб кимсалар бўлиб улғаяди ва бундайлардан жамият катта зарар кўради. Қуръони каримда шундай марҳамат этилади: «Биз ҳақиқатан унга тўғри йўлни кўрсатдик – у шукр қилувчи ё ношукр бўлди» (Инсон сураси, 3-оят).\nИсломда фарзанд тарбияси ҳали бола дунёга келмасидан олдин бошланади. Фарзандларини чинакам иймонли, солиҳ, диёнатли қилиб тарбиялашни истаган ота энг аввало унинг учун иймони бут, солиҳа, диёнатли, инсофли, гўзал ахлоқли она танлаши керак. Бу иш бола тарбиясига қўйилган илк қадамдир. Фарзанд туғилиши билан бу улуғ неъмати учун Аллоҳга кўп мақтов ва шукроналар айтиш, ушбу хурсандчиликни бошқалар билан баҳам кўриш, боланинг қулоғига азон айтиш, унга чиройли исломий исм қўйиш, биринчи кунданоқ уни ҳалол йўл билан ризқлантириш фарзанд тарбиясидаги асосий талаблардандир. Болангизнинг тили чиқиши билан унга «Аллоҳ», «Ла илаҳа иллаллоҳ» (Аллоҳдан ўзга илоҳ йўқ), «Бисмиллаҳир роҳманир роҳийм», «Ассалому алайкум» каби энг муҳим калималарни ўргатиш керак.\nДавримизнинг атоқли олимларидан бири фарзанд тарбиясига бағишланган машҳур асарида бундай ёзган эди: «Болага энг аввал ахлоқий қоидаларни ўргатиш зарур. Бунга эътибор берилмаса, ўғил-қизингиз ғазаб, шалоқ сўзларни сўзлаш, лоқайдлик, ўйламай иш қилиш, бағритошлик ва очкўзлик каби ёмон иллатларнинг қурбонига айланади. У улғайгач, бу иллатлардан қутулиши оғир кечади. Чунки ахлоқсизликнинг ушбу кўринишлари унинг табиатига чуқур кириб кетган бўлади. Агар фарзандингиз барча воситаларни ишга солиб иллатлардан халос бўлиб олмаса, бир кун келиб жамиятда шарманда бўлади. Болалигида яхши тарбия олмаган кўплаб одамларнинг улғайганда одобсиз ва ахлоқсиз кимсаларга айланиши кўп кузатилган».\nБолалар дин ҳақидаги, ахлоқий низомлар ва чиройли хулқ тўғрисидаги илк маълумотларни ўз уйи ва оиласида олади. Ислом одоб ва ахлоқ қоидаларига риоя этишга буюради ва икки дунё саодатига эришиш учун бунга болалар ҳам, катталар ҳам масъуллигини алоҳида уқтиради. Мавзуни янада тушунарли бўлиши учун ахлоқий низом ва исломий одоб қоидаларга яққол мисол Пайғамбар алайҳиссалом замонларига мурожаат қиламиз.\nФарзандингиз сир сақлай олсин!\nСобитнинг ривоят қилишича, Анас ибн Молик розияллоҳу анҳу бундай деганлар: «Бир куни бошқа болалар билан ўйнаб турганимда Аллоҳнинг Расули соллаллоҳу алайҳи васаллам олдимга келдилар ва мени бир юмушга жўнатдилар. Шу туфайли онамнинг олдиларига кеч қайтдим. Уйга келсам, онам: «Нега кеч қолиб кетдинг?» деб сўраб қолдилар. «Аллоҳнинг Расули бир юмушни топширган эдилар», деб жавоб қилдим. Онам: «Нима юмушлари бор экан?» деб сўрадилар. «Бу – сир», дедим. Шунда онам: «Аллоҳнинг Расулининг сирларини ҳеч қачон ҳеч кимга айтма!» дедилар. Аллоҳга қасамки, Расулуллоҳнинг ўша сирларини кимгадир айтмоқчи бўлганимда, сенга айтиб берган бўлардим, эй Собит».\nКелинг, Анаснинг айтган сўзларини бир мулоҳаза қилиб кўрайлик: «Расулуллоҳнинг ўша сирларини кимгадир айтмоқчи бўлганимда, сенга айтиб берган бўлардим, эй Собит». Бу ёш боланинг сўзлари эмас, ёш шогирдига ўзининг болалик хотираларини сўзлаб бераётган кекса шайхнинг гапларидир. Биз Пайғамбар алайҳиссаломнинг улуғ саҳобалари, Басранинг хатибини сўзларини тинглаяпмиз. У бу тарихий воқеанинг тафсилотларини билиб олиш учун устоз атрофида ҳалқа бўлиб ўтирган ёш шогирдларига болалигидаги ўша ҳаяжонли бир тарихни, ҳозиргача ўзини тўлқинлантириб келаётган воқеани сўзлаб бераётир.\nЙиллар ўтди ва Анас улғайиб ўсмир бўлди, кейин йигитга айланди, сўнг ўрта ёш, ортидан кексалик ёшига етди. У юз йил умр кўрди ва кўплаб давлатларнинг юзага келиши ва қулашига гувоҳ бўлди. Шуларга қарамай, Расулуллоҳнинг соллаллоҳу алайҳи васаллам сирларини ҳануз пинҳона сақлаб келяпти. У узоқ йиллар олдин болалар билан ўйнаб юрганида билган сирни ўшадан буён бирор марта очмади. Ҳатто энг ишончли шогирдига ҳам айтмади: «Расулуллоҳнинг ўша сирларини кимгадир айтмоқчи бўлганимда, сенга айтиб берган бўлардим, эй Собит».\nАбдуллоҳ ибн Биср розияллоҳу анҳу ривоят қилади: «Онам бир бош узумни Расулуллоҳга соллаллоҳу алайҳи васаллам элтиб беришимни буюрдилар. Мен эса уни йўлда еб қўйдим. Кейинроқ онам Расулуллоҳни соллаллоҳу алайҳи васаллам учратиб қолиб, у зотдан: «Абдуллоҳ сизга бир бош узумни элтиб бердими?» деб сўраб қолдилар. У зот: «Йўқ», деб жавоб бердилар. Кейинчалик, Расулуллоҳ соллаллоҳу алайҳи васаллам қачон мени учратиб қолсалар: «Хиёнат, хиёнат!» дер эдилар».\nУлуғ Ислом мутафаккири Муҳаммад Ҳусайн ушбу ривоятни қуйидагича шарҳлайди: «Расулуллоҳ соллаллоҳу алайҳи васаллам болани айблаш ниятида эмас, шунчаки ҳазил йўли билан унинг эътиборини омонатга хиёнат қилмасликка қаратмоқчи бўлганлар. Расулуллоҳнинг соллаллоҳу алайҳи васаллам бу сўзларини икки мартадан такрорлаганлари эса, хатога йўл қўйган болани келгусида бундан эҳтиёт бўлишни эслатиш учун бўлган. Бу иш ҳалоллик билан боғлиқ бўлгани учун Пайғамбар алайҳиссалом болани оғринтирмаган ҳолда сўзларни такрорлашдан фойдаланганлар».\n16:35 / 03.09.2019 3059\n07:10 / 04.09.2019 630\n900 17:00 / 27.06.2019\n2927 08:00 / 21.04.2019\n2206 17:02 / 10.12.2018\n571 15:00 / 14.08.2019


""Ипотека-банк" АТИБ томонидан жалб этилган хорижий кредит линиялари ҳисобидан қатор лойиҳалар амалга оширилмоқда." новости "Ipoteka bank" ID#39483\n"Ипотека-банк" АТИБ томонидан жалб этилган хорижий кредит линиялари ҳисобидан қатор лойиҳалар амалга оширилмоқда.\n"Ипотека-банк" АТИБ томонидан Қорақалпоғистон Республикаси Қонликўл туманида фаолият юритаётган “VAZIR-TABANKUL” Маъсулияти Чекланган Жамиятига, Япония халқаро ҳамкорлик агентлиги кредит линияси ҳисобидан 700 минг АҚШ доллари миқдорида инвестиция жалб этилган бўлиб, бу маблағлар замонавий энергия тежамкор иссиқхоналар технологиялари ва жиҳозларини сотиб олиш учун йўналтирилади. Умумий қиймати 1,0 млн. АҚШ доллари миқдорида бўлган мазкур лойиҳадан мақсад 2 гектар майдонда замонавий иссиқхоналар ташкил қилиш ҳамда ташқи бозорда талаб юқори бўлган, экспортбоп қишлоқ хўжалиги маҳсулотларини етиштиришдан иборатдир. Ҳозирда 20 дан ортиқ янги иш ўринлари мавжуд бўлиб келгусида ушбу лойиҳа орқали иссиқхоналар майдонларини кенгайтириш ҳамда кўплаб маҳаллий ёшларни иш билан таъминлашни мақсад қилган.\nЯна бир лойиҳа Фарғона вилояти Бағдод туманида жойлашган “UNSIN –AYA BOG’DOD” фермер хўжалигида амалга оширилмоқда. Ушбу лойиҳага Қишлоқ хўжалигини ривожлантириш халқаро Жамғармасининг кредит линияси ҳисобидан молиялаштирилган. Лойиҳанинг умумий қиймати 3,0 млрд.сўмдан ортиқни ташкил этади. Лойиҳадан мақсад, вилоятда чорвачиликни кенгайтириш хусусан, йирик шохли чорва молларини сотиб олиш ва ички бозорга сифатли сут маҳсулотлари етказиб беришдан иборатдир. Ҳозирда Польша давлатидан 99 бош наслли чорва моллари сотиб олиниб, 10 дан ортиқ янги иш ўрни шакллантирилди.\nНавбатдаги лойиҳа Наманган вилояти Чуст тумани Резаксой сув омборидаги “Fishers Gold Group” фермер хўжалиги томонидан амалга оширилмоқда. Бу лойиҳа Халқаро тараққиёт ва тикланиш банки кредит линияси ҳисобидан ажратилган бўлиб, лойиҳадан мақсад ушбу ҳуддудда балиқ маҳсулотларини етиштириш ва кўпайтиришдан иборат. Лойиҳанинг умумий миқдори 6,0 млрд.сўмдан ортиқ бўлиб, балиқ етиштиришда асосий восита – садок мосламаларини харид қилиш учун йўналтирилади. Лойиҳа доирасида интенсив усулда балиқ етиштириш мақсадида 200 дона қафас(садок) сотиб олиш ва 300 тоннадан ортиқ балиқ маҳсулотларини етиштириш мақсад қилинган. Аҳолининг ушбу маҳсулотга талаби юқорилигини инобатга олиб, интенсив усулда балиқ етиштиришни кўпайтириш ҳамда халқимиз дастурхонига сифатли балиқ маҳсулотларни етказиб беришни кўзлаган мазкур лойиҳа орқали 5 та янги иш ўрни шакллантириши режалаштирилган.\nBank mahsulotlari Omonatlar5 Kreditlar10 Kartalar3 Ipotekalar4


АҚШ Давлат департаменти ва Буюк Британия Ташқи ишлар вазирлиги Россиядаги сайловлар бўйича баёнот берди\n20 сентябрь куни АҚШ Давлат департаменти Россияда 17-19 сентябрь кунлари бўлиб ўтган сайлов натижалари тўғрисида Давлат Думаси ва маҳаллий ҳокимият органларига кескин баёнот берди. Бу Давлат департаменти сайтида жойлаштирилган.\n«Сайлов эркин ва адолатли ирода билдирилишига ёрдам бермайдиган шароитда ўтди. Россия ҳукумати «экстремистик ташкилотлар», «чет эл агентлари» ва «кирувчи ташкилотлар» тўғрисидаги қонунларни қўллади, бу эса сиёсий плюрализмни кескин чеклаб қўйди ва рус халқининг фуқаролик ва сиёсий ҳуқуқларини амалга оширишига тўсқинлик қилди», дейилади баёнотда. «Сайловлар олдидан, шунингдек, мустақил сиёсий арбобларни четлаб ўтишга кенг кўламли уринишлар бўлган ва ЕХҲТ кузатувчиларига сайловларни кузатишга рухсат берилмаган, бу уларнинг ошкоралигини сезиларли даражада пасайтирган».\n«Бу ҳаракатларнинг барчаси Россиянинг мажбуриятларига зид келади, шу жумладан фуқаролик ва сиёсий ҳуқуқлар тўғрисидаги халқаро пакт, шунингдек, ЕХҲТ ва бошқа халқаро ва минтақавий органлар олдидаги мажбуриятлари», деб таъкидлайди АҚШ Давлат департаменти расмийлари. «Биз Россияни халқаро мажбуриятларини бажаришга, инсон ҳуқуқлари ва асосий эркинликларини ҳурмат қилишга, фуқаролик жамияти, сиёсий мухолифат ва мустақил ОАВга босим кампаниясини тўхтатишга чақирамиз».\n«Бундан ташқари, биз суверен Украина ҳудудида Россия Давлат Думасига сайловлар ўтказилишини тан олмаймиз ва Украинанинг ҳудудий яхлитлиги ва суверенитетини қўллаб-қувватлаётганимизни яна бир бор тасдиқлаймиз», — дейилади.\nБуюк Британия Ташқи ишлар вазирлиги Россиядаги сайловлар ҳақида ҳам шундай баёнот берди.\nБритания Ташқи ишлар вазирлиги, шунингдек, «Украинанинг суверен ҳудудида» Россия ҳукуматига ўтказилган сайловларни қоралади ва «Қримнинг Россия томонидан 2014 йил март ойида қўшиб олинишини ноқонуний деб билган ва ҳозир ҳам шундай бўлиб қолмоқда», деб тасдиқлади.\nРоссияда овоз бериш уч кун давом этди. Бунга тўлғазиш, кузатувчиларни сайлов участкаларидан олиб ташлашга уринишлар, электрон ва уй шароитида овоз беришнинг ғайритабиий натижалари ва мухолифатнинг машҳур номзодларига қарши қўйилган «дубль» каби бир қатор жанжаллар қўшилди.


Кетма-кет турлича таътилга чиқиш ҳақида - Kadrovik.uz: S&J\n82 marta o`qilgan\nАссалому алейкум! Саволим шундан иборатки, агар ходим аввал мехнат таътилига чикиб, сунгра Ҳомиладорлик ва туғиш бўйича нафақага чикиши мумкинми? Кандай холатларда? Шу борада батафсил маълумот беришингизни сурайман. Олдиндан рахмат!\nХодимга ҳар қандай вазиятда ва вақтда ҳомиладорлик ва туғиш таътили берилади. Меҳнат кодексининг 233-моддасига кўра, аёлларга туққунга қадар етмиш календарь кун ва туққанидан кейин эллик олти календарь кун (туғиш қийин кечган ёки икки ва ундан ортиқ бола туғилган ҳолларда — етмиш календарь кун) муддати билан ҳомиладорлик ва туғиш таътиллари берилиб, давлат ижтимоий суғуртаси бўйича нафақа тўланади.\nСизнинг саволингиздаги ҳолатда ҳомиладор аёлга йиллик асосий таътил унинг ҳомиладорлик ва туғиш таътилидан олдинга берилишини тушуниш мумкин. Меҳнат кодексининг 143 ва 231-моддаларига кўра, ҳомиладор аёлларга ва бола туққан аёлларга йиллик таътиллар, уларнинг хоҳишига кўра, тегишлича ҳомиладорлик ва туғиш таътилидан олдин ёки ундан кейин ёхуд болани парваришлаш таътилидан кейин берилади.\nБундан ташқари, Меҳнат кодексининг 145-моддасига кўра, ҳомиладорлик ва туғиш таътили муддати бошланганда аёлнинг йиллик асосий таътили муддати узайтирилади ёки бошқа кунга кўчирилади. Иккала таътил муддати баравар ўтишига йўл қўйилмайди.\nБошқача қилиб айтганда, ҳомиладорлик ва туғиш таътилини олиш учун ҳомиладорлик фактининг ўзи етарли. Аёлнинг қанча ишлагани, таътилда эканлиги аҳамиятсиз. Аммо, ушбу таътил тури ьўйича тўланадиган нафақанинг миқдори аёлнинг ишни бошлаганига қанча бўлганлигига боғлиқ.\nПрезидентнинг «Ўзбекистон Республикасининг 2017 йилги асосий макроиқтисодий кўрсаткичлари прогнози ва давлат бюджети параметрлари тўғрисида»ги (27.12.2016 йилдаги ПҚ-2699-сон) Қарори билан ҳомиладорлик ва туғиш нафақаси тайинлаш тартибига ўзгартиришлар киритилди.\nУнга мувофиқ ҳомиладорлик ва туғиш нафақаси миқдори ҳақиқатда ишланган вақтга боғлиқ ҳолда табақалаштирилади. Шу билан бирга ишланган вақт биринчи маротаба ишга кирганлар учун ҳам, ўз меҳнат фаолиятини 12 ойдан кўп танаффусдан кейин давом эттираётганлар учун ҳам ҳисобга олинади:\nишга олинган кундан бошлаб 6 ойгача – 50%;\n6 ойдан 12 ойгача – 75%;\n12 ойдан ортиқ – 100%.\nМасалан, аёл илк маротаба ишга кирди ва 6 ой ҳам ишламасдан ҳомиладорлик ва туғиш таътилига чиқяпти. Унга ўртача ойлик иш ҳақининг 50%имиқдорида нафақа тайинланади. Ёки яна бир бошқа мисол – аёл бир йилдан ортиқ муддат мобайнида ҳеч қаерда ишламади, ишга кирди ва орадан 11 ой ўтиб, ҳомиладорлик ва туғиш таътилига чиқяпти. У ўзининг ўртача ойлик иш ҳақининг 75%и миқдорида нафақа олиши мумкин.\nҚўшимча сифатида бола парвариши таътилидан яна тугрук таътилига чикиш мумкинми? саволининг жавобини ҳам ўқинг.\nBugungi tashriflar : 23852\nBarcha tashriflar : 4522552


Қабр устида қўшиқ айтиладими? – HURRIYAT\nҚабр устида қўшиқ айтиладими?\n1 yil oldin Behzod 244\nЎзбекистон Республикаси Маданият вазирлиги эътиборига!\nТабаррук масканларда қўшиқ айтиш миллатимизга ярашмайдиган одобсизлик эканини билишимиз, билмаганларга эса билдиришимиз керак. Зеро, қабрлар қошида қўшиқ айтилмайди, ўйинга тушилмайди, аксинча, муқаддас Қуръон тиловат қилиниб, савоби ўтган улуғ зотлар, жамики марҳумларга бахшида этилади.\nЎтмишнинг ҳар бир обидаси бугунги давр одамлари учун ҳайратланарли туюлиши табиий. Чунки меъморий жиҳатдан афсоналардагидек таассурот уйғотадиган минора-ю мақбараларни томоша қилган кишининг қалби энтикиб кетади. Шундан бўлса керак, кўпчилик уларнинг ёнида суратга тушиб, видеотасвирлар олишга шошилади. Бироқ тарихий обидалар ёнида сурат ва видеотасвирга тушишнинг ҳам ёзилмаган ўз қоидалари бор.\nКейинги пайтларда қатор телеканалларда ёш хонандаларнинг клиплари ана шундай тарихий обидаларда тасвирга олинаётганига гувоҳ бўляпмиз. Бу бир томондан яхши, зиёрат туризмини ривожлантиришда ўзига хос тарғибот вазифасини ўташи мумкин. Лекин айрим клипларнинг машҳур авлиё ва алломаларнинг мақбараларида олинаётгани, айрим ўзларини “бетакрор” санъаткор ҳисобловчи “юлдуз” ва “юлдузча”ларнинг беўхшов хатти-ҳаракатлари кўнгилда оғриқ уйғотмоқда.\nЯқинда Хоразмдаги хусусий телеканаллардан бирида “Шираси чак-чак томади, Анор менга ёқади” деган нақоратга эга жуда дилтортар ашула янграб қолди. Тан олиш жоиз, ўзига хос ёқимли овоз… Бироқ ёш хонанда ўша қўшиқни Паҳлавон Маҳмуд ҳазратларининг мақбарасида куйлаяпти?!\nПаҳлавон Маҳмуд мақбараси Хивадаги энг нақшинкор обида бўлиб, ўзининг мовий кошинлари билан такрорланмас ва бошқаларига ўхшамайдиган даражада тенгсиз саналади. Шунингдек, ушбу мақбарага кираверишда чап томонда Қўнғирот сулоласига мансуб Хива хонлари ва уларнинг авлодлари дафн қилинган. Хонанда клипидаги жойнинг шундоқ ёнида эса “Шажараи турк” ва “Шажараи тарокима” асарларининг муаллифи Абулғози Баҳодирхон қабри бор…\nКлипнинг қолган қисмлари эса Исломхўжа мажмуасидан шундоқ чиққан жойдаги гумбазлар ёнида тасвирга олинган. Бу жойларда улуғ аждодларимиз ҳоклари ётгани ёш болага ҳам аён-ку!\nНафақат вилоят, балки пойтахт телеканалларида ҳам муқаддас қадамжоларда тасвирга олинган клиплар тез-тез намойиш этилмоқда. Икки ёшнинг муҳаббат саргузаштлари тасвирланган клипларнинг бири Жума масжид мажмуасида тасвирга олинган экан. Қўшиқ янграяпти, масжид ичида икки ёш бир-бирига эҳтирос билан суйкалишяпти. Худо инсоф бергурларнинг хабари йўқки, бу тарихий обида бир замонлар ота-боболаримизнинг қони билан ювилган.\nМанбаларда қайд этилишича, Чингизхоннинг ўғли Жўжи Хоразмни истило қилганида шу масжидда ибодат қилаётган мусулмонларни ёшу қари демай қиличдан ўтказган экан. Айрим шахсларнинг қабри масжид ичида ҳозирга қадар сақланиб қолган.\nХўп, баъзи бир хонандалар ғўрлигига бориб, муқаддас қадамжолар ҳурматини жойига қўймаётгани рост, аммо “Ичон-қалъа” давлат музей-қўриқхонаси маъмурияти қаерга қараяпти? Улар ўз назорати остидаги ҳудудда бундай “яланғоч” клип олишга рухсат беришдан аввал сценарий ёки режиссёр лойиҳаси билан танишиб, зарур маслаҳат ва кўрсатмаларини бериб боришса, минг чандон яхши бўлар эди.\nХива — мафтункор ва афсонавий тарихий обидалар маскани бўлиш билан бирга, улуғ аждодларимиз ҳоки ётган манзил ҳамдир. Шу боис унинг қайсидир жойида қўшиқ айтиш, рақсга тушиш ёхуд шунчаки ўйин-кулгу қилишдан аввал фаросатни ишга солиш керак. Табаррук масканларда қўшиқ айтиш миллатимизга ярашмайдиган одобсизлик эканини билишимиз, билмаганларга эса билдиришимиз керак. Зеро, қабрлар қошида қўшиқ айтилмайди, ўйинга тушилмайди, аксинча, муқаддас Қуръон тиловат қилиниб, савоби ўтган улуғ зотлар, жамики марҳумларга бахшида этилади.\nPrevious Ростан ҳам ўқишга вақт йўқми?\nNext Интернет матбуот ўрнини босмайди


Қирғизистонда электр нархи давлат сирими?\n20 октябр 2021, Тошкент вақти: 17:55\nҚирғизистон Марказий Осиёда электр энергиясини энг кўп ишлаб чиқарувчи давлат қатори тилга олинади. Бироқ мустақил тадқиқотчилар фикрича, қирғиз иқтисодиётининг асосини ташкил қилган энергетика тармоғидаги нарх сиёсати оммага ошкор қилинмайди. Бунинг сабаби нимада?\nҚирғизистон парламентининг собиқ спикери Алмамбет Матубраимов энергетика бўйича мутахассис. Унинг айтишича, бугунги кунда расмийлар томонидан 1 кВт/соат электр энергияси таннархи қанча экани яширилади.\n- Энергетика вазири 1 кВт/соат электр энергиясининг таннархи 1 сўм 40 тийинга тўғри келади, деб баёнот бермоқда. Бу рақам қаердан, қайси ҳисоб-китобдан олинди – ҳеч ким билмайди. Аслида бу ҳақиқатдан узоқ рақам, - дейди Алмамбет Матубраимов.\nҚирғизистон энергетикасини ўрганган хорижлик мутахассислар ҳам нима учун қирғиз расмийлари энергетика соҳаси бўйича маълумотларни халқдан яширишларини тушуна олмайдилар.\n8 йилдан бери Қирғизистон энергетика саноатини тадқиқ қилаётган америкалик мутахассис Желлин Мерфининг айтишича, ҳукуматнинг электр энергияси юзасидан оммага ошкор қилаётган айрим маълумотлари ҳам ишончсиздир.\nХорижлик мутахассисга кўра, бугунги кунда Қирғизистон энергетика тармоғи бошқарув тузилмаларининг иш самарадорлиги 1 фоиздан ҳам паст даражада. Бунинг натижасида эса энергетика тармоғи кундан-кунга нураб бормоқда.\n- Иккинчидан, шуни айтишим лозимки, бугунги кунда Қирғизистонда социалистик даврдагидай фақат ишлаб чиқаришни кўпайтиришга ҳаракат қилинади. Соҳа тараққиётига мутлақо эътибор қаратилмайди. Учинчидан, тармоқ фойда ўрнига зиёнга ишлайди. Чунки бошқарув тизим тармоқни фойда келтирадиган даражага олиб чиқиш ўрнига, бунинг тескарисини амалга оширади, - дейди Желлин Мерфи.\nАмерикалик мутахассиснинг ҳисоб-китобига қараганда, Қирғизистонда бир йилда ишлаб чиқарилаётган электр энергиясининг 50 фоизи расман йўқотишлар бандига ёзилади. Аммо аслида бу энергия кимларгадир сотилади ва ундан тушган маблағ коррупционер амалдорлар чўнтагига бориб тушади.\nҚирғизистон энергетика вазири Ўсмўнбек Ортиқбоев ҳам хорижлик мутахассиснинг фикрларига қўшилади.\n- Мени янги вазир сифатида ҳайратга солган нарса мазкур муаммоларни ҳал қиладиган ҳукумат аъзоларидан кўпчилиги масалани ҳал қилишни пайсалга солиб, керак бўлса тўсқинлик қилиб келаётганида, - деди Қирғизистоннинг янги энергетика вазири.\nРасмий маълумотларга кўра, Қирғизистонда бир йилда 14 миллиард кВт/соат электр энергияси ишлаб чиқилади. Шунга қарамай, Қирғизистонда мунтазам электр қуввати етишмовчилиги сезилади. Норасмий манбаларга кўра, бу электр энергиясининг асосий қисми қиш мавсумида хорижий давлатларга сотилиши билан боғлиқдир.


Ольга Забелинская: Бизда соғлом миллат вояга етказиш учун улкан захира бор\nТокио Олимпиадасининг қолдирилиши мусобақани сабрсизлик билан кутаётган мухлислар кўнглини хира қилгани табиий. Бироқ вазият шуни тақозо қилмоқдаки, аввало, унда спортчи ва делегация вакиллари, кўп сонли сайёҳлар саломатлигини ҳам ўйлаш лозим. Бу қарорга улкан тажрибага эга бўлган спортчилар ҳам ижобий фикр билдиришмоқда. Жумладан, велоспорт бўйича терма жамоамиз вакили, Токио-2020 Олимпиада лицензиати Ольга Забелинская ҳам. Қуйида ҳамюртимизнинг Олимпиаданинг бир йилга сурилгани, олдиндаги режалари ҳақидаги фикрларини ҳавола қиламиз:\n– Барча кутган Олимпиаданинг кечиктирилиши ҳақидаги қарорни қандай қабул қилдингиз?\n– Менимча, бундай қарор вазиятдан оқилона чиқиб кетиш мумкин бўлган ягона тўғри йўл. Боиси айни пайтда кўпчиликда шуғулланиш учун имконият йўқ. Бир қатор спорт турларида эса ҳатто лицензиялар тақсимлаб бўлинмаган. Нима бўлганда ҳам Олимпиада мухлислар учун ҳақиқий байрам. Ҳозирги ҳолат ҳеч кимга байрамдек татимас эди. Шу ўринда коронивируснинг кенг тарқалишини олдини олиш учун ҳамманинг уйда қолишини ва шифокорлар тавсияларига риоя қилишларини сўраб қоламан.\n– Сизнингча, бу қарор спортчиларнинг тайёргарлигига қандай таъсир ўтказади?\n– Бошқа спорт турлари ҳақида гапиришдан йироқман. Велоспорт нуқтаи назаридан олиб қарайдиган бўлсак, биз бир йилда бир неча бор юқори спорт формасига чиқишимиз мумкин. Шу боис Олимпиаданинг бир йилга сурилиши жуда катта роль ўйнамайди. Ҳатто Токиодан кейин спортни якунлашни режалаштирганларга ҳам.\n– Вазиятдан келиб чиққан ҳолда қандай режа туздингиз?\n– Умуман олганда, 2021 йил мобайнида Республикамизда хотин-қизлар спортини ривожлантиришга бор эътиборимни қаратмоқчи эдим. Ҳукумат ва федерация раҳбариятининг қўллаб-қувватлаши билан Ўзбекистонда профессионал жамоа тузиш учун етарли имконият бор. Бу ёш спортчиларга улкан мотивация берибгина қолмай, ушбу спортнинг юртимизда янада ривож топишида катта ҳисса қўшади. Айниқса, хотин-қизлар мисолида. Бизда соғлом миллат вояга етказиш учун улкан захира бор.